Pre svega, neminovno će doći do uvećanja deficita budžeta Ministarstva zdravlja za minimum 5 odsto. Uvećanje maloletničkog kockanja je neminovno, što će dovesti do uvećanja broja zavisnika i potrebe izdvajanja dodatnih sredstva za pomoć lečenju.\nA to nije nijedina posledica uredbi koje su donete. Naime, u skladu sa reformskom agendom u cilju podrške dugoročnom rastu u ovoj godini, Bosna i Hercegovina, odnosno Republika Srpska trebalo je da unaprede kvalitet javnih finansija kroz povećanje ulaganja u razvoj, poboljšanje ciljane socijalne potrošnje i jačanju upravljanja dugom kao i smanjenju korupcije na svim nivoima.\nMeđutim, kao rezultat mera Ministarstva finansija koje su se ogledale u drastičnom i konstantnom povećanju poreza (u delatnosti igara na sreću porezi i naknade su povećani i do 300 odsto, što je dosad nezabeležen rast poreskog opterećenja u jednoj fiskalnoj godini), Republika Srpska je izrazito destimulativno uticala na povećanje stranih investicija, zapošljavanja ljudi posebno mladih, zaustavljanju privrednog rasta i drastičnom padu prihoda od poreza na dobit pravnih lica.\nSve veći deficit budžeta RS\nSamo u industriji igara na sreću smanjen je prihod od poreza na dobit pravnih lica od oko 145 odsto, što će značajno uvećati deficit budžeta Republike Srpske. Sve ovo će neminovno dovesti do smanjenja budžeta svih Ministarstava u Vladi RS i nastavka daljeg zaduživanja.\nDestimulativne poreske, zakonske i druge mere Ministarstva finansija, neminovno dovešće do zatvaranja kompanija u industriji igara na sreću, pa tako i do gubitka velikog broja radnih mesta. Direktno će bez posla ostati više od 2.500 zaposlenih koji rade u toj industriji, a indirektno će bez posla ostati više od 10.000 zaposlenih koji rade u delatnostima koje zavise od industrije igara na sreću.\nGubitak od oko 15.000 radnih mesta na makroekonimskom nivou će dovesti do uvećanja nezaposlenosti od oko 5 odsto što će se ozdraziti i na BDP koji će biti manji za oko 20 odsto.\nIsto tako sa zatvaranjem kompanija iz delatnosti igara na sreću, bez sredstava će ostati projekti i programi koji se bave socijalnom zaštitom, rešavanjem problema potreba osoba sa invaliditetom, pronatalnom politikom,borbe protiv droge i drugih oblika zavisnosti itd., jer zakon predviđa izdravajnja za ove projekte i programe na osnovu ostvarenih prihoda od igara na sreću, kojih neće biti u slučaju zatvaranja kompanija.\nSve će to dodatno opteretiti budžete nadležnih ministarstava koja će morati da izdvoje velika sredstva za ove namene.\n"AJD, BACI NEKI TIKET" Mladi Srbi misle da je kockanje i klađenje prečica do uspeha, a to može da ih košta života\nU Beogradu 30.000 patoloških kockara, klade se i maloletnici\nDECA ZAVISNICI U kladionicama i kockarnicama bace 300 evra nedeljno\nNi do sada napredak Bosne i Hercegovine nije dobio viosku ocenu. O tome svedoči poslednji izveštaj Evropske komisije u kojem se navodi da BiH, kao i njen entitet Republika Srpska, još uvek nalaze u ranoj fazi razvoja funkcionalne tržišne ekonomije, prevashodno iz razloga niskog nivoa investicija, slabe obrazovne politike i političke nestabilnosti.\nJedan od glavnih razloga za privrednu recesiju i veliku nezaposlenost predstavlja visok nivo korupcije u Republici Srpskoj. Na osnovu Globalnog indeksa percepcije korupcije, BiH/RS nalazi se na neslavnom 88. mestu, što je pad za jedno mesto u odnosu na podatke iz 2018... U tom smislu, ne vidi se napredak u borbi protiv sistemske korupcije, prvenstveno u sprovođenju postupaka javnih nabavki, organizaciji tendera i javnih poziva iz ove oblasti. Sa druge strane državne institucije, tužilaštva i sudovi do sada nisu pokretali postupke niti su do kraja sprovedene istražne radnje protiv odgovornih u ministarstvimna i drugim državnim institucijama.\nAnalizirajući sve gore navedeno, ukoliko se, ne izmeni Zakon o igrama na sreću posebno ukoliko se ne stane na put visokoj korupciji, i s time u vezi, posebno sprečavanju zloupotreba u postupcima javnih nabavki, trend pada privredne aktivnosti i stalnog rasta nezaposlenosti će biti dramatično nastavljen u narednom periodu.\nSumnjiv partner "Lutrije RS"\nSve ovo izaziva veliku zabrinutost Evropske banke za obnovu i razvoj, kao glavnog poverioca Republike Srpske, zbog stanja institucija u RS i njihovog nefunkcionisanja. Sama činjenica da na javnim pozivima, kao što je nedavno bio slučaj sa javnim pozivom za izbor strateškog partnera „Lutrije RS“, gde je pobedila kompanija koja je osnovana samo nekoliko dana pred raspisivanje javnog poziva i koja ne ispunjava ključne uslove iz Javnog poziva, izaziva veliku zabrinutost kod predstavnika ove banke i drugih poverilaca i dovodi do gubitka poverenja za davanje sredstava za pokrivanje budžetskog deficita.


Situacija na teritoriji Šumadije stabilna\nKiša koja neprestano pada u Kragujevcu još uvek ne predstavlja opasnost za vodotokove u gradu. Situacija na teritoriji Šumadijskog upravnog okruga je stabilna i svi štabovi su u pripravnosti, ovo je rečeno na jutros održanoj prvoj vanrednoj sednici Okružnog štaba za vanredne situacije Šumadijskog upravnog okruga\nEdukativni centar iz Novog Sada organizuje besplatne obuke za nezaposlene\nEdukativni centar iz Novog Sada, koji organzuje besplatne obuke za nezaposlene, u cilju sticanja novih znanja i veština, jedina je ustanova tog tipa, ne samo u Srbiji, već na području čitavog Balkana, osnovan je po uzoru na evropski model centara za obrazovanje odraslih i do sada je kroz njega prošlo oko 6 000 polaznika. U pokrajinskoj vladi, koja je osnivač Edukativnog centra, tvrde da je i ova moderna ustanova, jedan od pokazatelja, koji treću godinu za redom, Vojvodinu svrstavaju među 10 vodećih evropskih regija.\nBojan Pajtić: Uspostavljen princip apsolutne transparentnosti obavljanja vlasti u pokrajini\nPrincip apsolutne transparentnosti, odnosno mogućnost da građani u svakom trenutku dobiju informaciju o svakom potrošenom dinaru, svakom zaposlenom i imovini svih funkcionera, uspostavljen je u vladi Vojvodine. Ovo je danas, predsatavljajući sajt o raspolaganju budžetom Vojvodine, rekao pokrajinski premijer Bojan Pajtić.\nNa taj način ce se lako, naglasio je, će se pokazati da u pokrajinskoj, za razliku od republičke administracije, nema ni lažnih ni kupljenih diploma, niti tajnih ugovora\nU Rekovcu održan drugi sabor levačkih vinogradara i vinara\nDrugi po redu sabor levačkih vinogradara i vinara održan je u Rekovcu. Ova manifestacija, koju organizuje poljoprivredna škola u Rekovcu, ima za cilj promovisanje vinogorja u ovom delu Srbije, koje ima velike potencijale, a kako smatraju organizatori, malo je zapostavljeno. Ujedno sabor je i prilika da vinari iz ovog kraja i šire razmene iskustva.


Čović: "Bili smo pred gašenjem, a danas..." - Sportske.net\nČović: "Bili smo pred gašenjem, a danas..."\nPredsednik KK Crvena zvezda Nebojša Čović pohvalio je rezultat koji su košarkaši Crvene zvezde Telekom ostvarili na gostovanju Laboral Kući i istakao da i pored toga svi u klubu, računajući i navijače, moraju da ostanu sa obe noge na zemlji.\nKošarkaši Crvene zvezde Telekom u četvrtak su upisali svoju prvu evroligašku pobedu na gostovanju u tekućoj sezoni. Vicešampion Srbije slavio je u Vitoriji rezultatom 66:86 a predsednik crveno-belih Nebojša Čović iskoristio je priliku da se obrati navijačima.\n"Mislim da svakom navijaču i te kako imponuje kada vidi na koji način igra i pobeđuje Crvena zvezda. Siguran sam da im sve ovo vraća osmeh na lice i čini posebno zadovoljnim" počeo je svoje izlaganje Čović.\nPrvi čovek KK Crvena zvezda objasnio je da navijači moraju da budu ponosni na ono što je u klubu urađeno u prethodnih nekoliko godina jer je Zvezda od kluba pred gašenjem došla u situaciju da se bori za plasman u TOP 16 fazu Evrolige.\n"Posle godina u kojima je klub posrtao, bio praktično pred gašenjem uz mnogo truda i rada za samo par sezona došli smo u situaciju da evropske velikane, redovne učesnike elitnog takmičenja, klubove sa znatno većim budžetom kao što je Laboral Kuća pobedimo na njihovom terenu sa 20 razlike. Sve nas to čini jako ponosnim jer je to potvrda da smo na pravom putu" istakao je Čović.\nSve pohvale za trijumf nad Laboral Kućom Nebojiša Čović uputio je na adresu stručnog štaba i igrača ali je pored toga istakao da odnos koji su pokazali košarkaši na gostovanju u Španiji predstavlja primer poštovanja kluba.\n"Za veliki trijumf u Vitoriji igrači i stručni štab zaslužuju sve čestitke. Ali, ne radi se ovde samo o odličnoj igri i važnoj pobedi. Reč je pre svega o jednom iskrenom i poštenom odnosu prema grbu i dresu koji nose, odnosno prema klubu koji predstavljaju" kazao je Čović i dodao,\n"Zvezda je u Vitoriji izgledala kao izuzetno organizovan tim, odlično pripremljen, sa jasnim ciljem u kome su svi do jednog maksimalno požrtvovani da ostvare željeni rezultat. E, to je ono što nam treba i što smo želeli da postignemo" rekao je prvi čovek crveno-belih.\nIzrazivši žaljenje zbog povrede Stefana Jovića koji će van terena provesti najmanje mesec dana, Nebojša Čović zatražio je da se posle do sada ostvarenih rezultata ostane "sa obe noge na zemlji".\n"Moramo svi da ostanemo sa obe noge čvrsto na zemlji. Kada kažem svi tu mislim na igrače, stručni štab, rukovodstvo kluba, zaposlene, ali i navijače. Pobeda u Vitoriji bila je važna, ali nije presudna. Pred nama je još mnogo bitnih utakmica, a prva je već u nedelju protiv Krke" objasnio je Čović.\nZa kraj, predsednik KK Crvena zvezda pozvao je navijače da aplauzima i podrškom u duelu sa Krkom nagrade košarkaše za važan trijumf u Vitoriji.\n"Neću prestati da ponavljam koliko su nam navijači i njihova podrška neophodni u ostvarenju naših ciljeva i zato ih pozivam da u što većem broju u nedelju dođu u Pionir. Neka puna dvorana i aplauzi budu nagrada igračima i stručnom štabu za fantastičan rezultat u Vitoriji, a siguran sam da će sve to biti dodatni motiv da Zvezda zabeleži još jednu pobedu" zaključio je Čović.\nKošarkaši Crvene zvezde Telekom narednu utakmicu u ABA ligi igraju u nedelju od 19 časova protiv slovenačke Krke iz Novog Mesta.


koncesija – Gerila\nGerila > koncesija\nArhiva prema tagu: koncesija\n28 MILIONA EVRA od koncesije “Nikole Tesle” ide – CANETU SUBOTIĆU!\nBiznismen sa kriminalnim vezama Stanko Subotić zaradiće najmanje 28 miliona evra od koncesije aerodroma, otkriva KRIK. Iako Vlada Srbije krije ugovor o koncesiji, novinari KRIK-a došli su do dokumentacije koja pokazuje da će značajan deo novca za investiranje biti potrošen...\nNiški aerodom će već 1. septembra doživeti potpuni kolaps?!\nVlada Srbije i Grad Niš odugovlače sa davanjem saglasnosti na produžetak zaposlenja 48 radnika Aerodroma „Konstantin Veliki“, što je 40 odsto ukupno zaposlenih, a ukoliko takva odobrenja ne stignu, od 31. avgusta biće ugroženo elementarno funkcionisanje te vazdušne luke, upozorili...\nZbog poklonjene garaže i parkinga na aerodromu, gubićemo godišnje 2 MILIONA EVRA!\nJP Parking servis poklonio Aerodromu "Nikola Tesla" garažu i parkiralište sa 1.106 mesta. Francuska kompanija Vansi platila je 501 milion evra da u narednih 25 godina upravlja beogradskim Aerodromom „Nikola Tesla“. Koncesionari su se obavezali pritom da će uložiti dodatnih...\nNISMO ZABORAVILI: Zašto Vlada još uvek krije ugovor o koncesiji “Nikole Tesle”?!\nDa li se i kako davanje koncesije nad beogradskom vazdušnom lukom "Nikola Tesla" formalno tiče niškog Aerodroma "Konstantin Veliki", građani Srbije još ne znaju. Ni pored mnogih obećanja najviših državnih funkcionera da će ugovor sa francuskim Vansijem biti objavljen, taj...\nVlada IZMISLILA PROPIS da bi SAKRILA ugovor o aerodromu!\nSkrivanje od javnosti ugovora o koncesiji za beogradski Aerodrom “Nikola Tesla” Vlada Srbije pravda nepostojećom odredbom pravilnika kojim se uređuje Registar javnih ugovora, ukazala je “Transparentnost Srbija”. Saradnik ove organizacije Zlatko Minić rekao je da je davanje te profitabilne firme...\nSrbija danas predaje “Teslu”, a mi i dalje ne znamo kome idu pare!\nGlavni ekonomski događaj danas je potpisivanje ugovora između Vlade i francuske korporacije Vansi erports o koncesiji za aerodrom „Nikola Tesla“ koji bi Srbiji trebalo da donese ukupno 1,53 milijarde evra, odnosno 501 milion kao naknadu za preuzimanje upravljanja i kroz...\nPosle koncesije za “Teslu”, AIR Srbija će propasti\nBura koju je, naročito u stručnoj javnosti, izazvalo davanje koncesije za Aerodrom „Nikola Tesla“ (ANT) francuskoj kompaniji Vansi erport (Vinci Airports), još se ne stišava. Ali, u tom kontekstu važno je i kakva sudbina čeka kompaniju Er Srbija, koja je...\nSve Vučićeve laži o “Tesli”: Kako je uništavan aerodrom\nO tome kako je Aerodrom Nikola Tesla "očerupan" za skoro 60 miliona evra a sve zarad hranjenja rupe bez dna - JAT Ervejza, odnosno Er Srbije. Usput je za desetak godina "pojedeno" i još stotinak miliona evra deljenjem dividendi, pa...\nVučić zbog Francuza uništava aerodrome po Srbiji!\nIzjava Aleksandra Vučića da je "država dozvolila niškom aerodromu da se razvija iako uzima putnike beogradskom" klasičan je primer retrogradnog centralizma, ali i najava potencijalnog gušenja razvoja ovog aerodroma, što je država već praktikovala u prethodnom periodu, prve su javne...\nKako je SNS prevario građane sa koncesijom za aerodrom\nU predvečerje božićnih praznika, Vlada Srbije poklonila je građanima još jednu neverovatnu vest: najveći aerodrom u državi, "Nikola Tesla" dat je u zakup jednoj francuskoj kompaniji. Još čim je objavljena vest u stomaku svij onih koji prate politička zbivanja u...


Izložba o Arapima protiv stereotipa | Tacno.net\nAutor 12.6.2011. u 01:35\nArapsko-američki nacionalni muzej pokrenuo je “onlajn” izložbu posvećenu Arapima koji žive u Sjedinjenim Američkim Državama u cilju prevazilaženja stereoptipa vezanih za arapski svet.\nIzložba “Povratak identiteta: probijanje stereotipa” ima za cilj da pokaže da Arapi u SAD nisu stranci, već deo američkog društva, jer prati njihovu imigraciju (doseljavanje), kulturnu identifikaciju i asimilaciju od kraja 19. veka do danas.\n,,S jedne strane, na izložbi posetioci mogu da vide kako stanovnici SAD doživljavaju Arape – kao jedan necivilizovan, agresivan i zasrašujući narod. Takvoj slici su, umnogome, doprineli mediji, ali i knjige, filmovi”, rekla je kustos izložbe i asistent na Univerzitetu u Mičigenu Evelin Alsultani.\nS druge strane, eksponati poput porodičnih i ličnih predmeta, odeća, tekstil, fotografije i muzika “bacaju” novo svetlo na život ovih ljudi gde su hrana i porodica temelj arapskih zajednica u SAD.\nPosetioci ”virtuelne” izložbe mogu da vide kako su rani doseljenici naporno radili i živeli veoma skromno kako bi stečeni novac slali svojoj porodici u “staru domovinu”, kako su je nazivali. Kada su se finansijski osigurali, doseljenici su u SAD doveli svoje porodice i vremenom su se prilagodili novom životu.\nHrana je sastavni element kulturnog identiteta, ali i religijskog života. Zajednička trpeza je način da se cela familija okupi i druži, a velike količine hrane su uvek “spremne” i za neočekivane, ali uvek dobrodošle, goste, rekli su organizatori izložbe.


RTCG - Radio Televizija Crne Gore - Nacionalni javni servis :: Hronika :: Suđenje Lakićević Đuranović odgođeno za 30. novembar\n27. 10. 2020. 10:25 >> 10:25 0\nSutkinja podgoričkog Osnovnog suda Nada Rabrenović odgodila je za 30. novembar suđenje suspendovanoj profesorici Pravnog fakulteta Univerziteta Crne Gore Bojani Lakićević - Đuranović, koja se tereti za plagijat, jer juče njeni advokati Goran Velimirović i Milan Velimirović nijesu mogli da dođu u sudnicu.\nMilan Velimirović je, kako je sutkinja Rabrenović navela bolestan, zbog čega su mu u doba epidemije korona virusa iz Instituta za javno zdravlje "usmeno kazali da izbjegava bilo kakve kontakte", dok je Goran Velimirovć na putovanju. U sudnicu nije došao ni vještak elektrotehnike i komunikacija Ratko Vujović.\nLakićević-Đuranović juče je od suda zatražila da joj omogući da se brani u prisustvu advokata.\n"U mom je interesu da se pretres što prije završi, pa očekujem presudu do 30. oktobra, ali želim da se branim u prisustvu advokata, pa Vas molim da odložite današnji pretres", rekla je Lakićević-Đuranović što je sutkinja prihvatila.\nSuđenje je odloženo za 30. novembar.\nRanije je vještak elektrotehnike i komunikacija Ratko Vujović, na zahtjev suda, trebalo da utvrdi je li bilo telefonske komunikacije između Lakićević -Đuranović, profesora Pravnog fakulteta Ranka Mujovića i studenta Đorđija Drinčića koji ih je ranije na ročištu optužio da su ga pozivali i pritiskali da odustane od ove priče.\nVještak je nalaz završio i dostavio ga je sudu 18.septembra.\nJuče je trebalo da dođe i da pročita taj nalaz, jer su advokati Lakićević Đuranović na prethodnom suđenju kazali da im nalaz nije uručen.\nNa prethodnom ročištu je pročitana i odluka Etičkog komiteta koji je početkom aprila ustanovio da je Lakićević-Đuranović naučni rad koji je objavila u sprskom časopisu ,,Pravni život“ doslovno preuzela iz specijalističkog rada svog studenta Drinčića, kome je bila mentorka.\nEtički komitet počeo je da se bavi predmetom Lakićević-Đuranović na inicijativu Univerziteta Crne Gore, odnosno nakon što je Centar za građansko obrazovanje zatražio od te visokoškolske ustanove da pokrene postupak provjere autentičnosti njenog rada.\nPred podgoričkim Osnovnim sudom vodi se postupak protiv profesorice pošto je krajem septembra prošle godine Osnovno državno tužilaštvo podnijelo optužni prijedlog stavljajući joj na teret krivično djelo povreda moralnih prava autora i interpretatora. Takva reakcija uslijedila je po krivičnoj prijavi\nCentra za građansko obrazovanje koji ju je optužio da je plagirala naučni rad na način što je "prepisala” specijalistički rad svog studenta.\nLakićević-Đuranović negira krivicu.


26.09.2018 00:43 | RTRS\nPredsjednik Srbije ima frapantne dokaze - očekuje tektonske promjene i deset vrlo teških predizbornih dana u Republici Srpskoj.\nIzjava Aleksandra Vučića - da posjeduje dokaze da se ambasadori pojedinih zapadnih zemalja miješaju u izbore u Srpskoj, naišla je na brojna reagovanja.\nPredstavnici vlasti Republike Srpske kažu da ovo upozorenje treba shvatiti ozbiljno i da je na njega ukazivano još ranije.\nNa meti kritika Vučića i predstavnika vlasti Republike Srpske, posebno se našao Mladen Ivanić, koji je prethodno izjavio da nije dobro da se Srbija miješa u izbore.\nPredsjednik Srbije je rekao da ambasadori pojedinih zapadnih zemalja, između ostalog, pozivaju ljude koji su na izbornim listama, zabranjuju im da promijene stranu jer će ih u suprotnom kazniti i za djela koja su počinili i koja nisu.\n“Mi se nećemo miješati u odluku našeg naroda u Republici Srpskoj, ali ću poslije izbora iznijeti dokaze, frapantne dokaze, o najbrutalnijem miješanju pojedinih ambasada Zapada u izbore u Republici Srpskoj”, rekao je Vučić.\nVučić kaže da Republiku Srpsku očekuje desetak izuzetno teških dana. Posebno ga je, kaže, pogodila tvrdnja srpskog političara iz BiH da se Srbija miješa u ovdašnje izbore.\n“Još kad nađu Srbe koji će Srbiju da optužuju za miješanje, onda vam je sve jasno i valjda ste sve razumjeli”, naveo je Vučić.\nDa se Srbija miješa u izbore u BiH, rekao je srpski član Predsjedništva Mladen Ivanić i time, kaže predsjednik Republike Srpske Milorad Dodik, nanio ogromnu štetu. U ovoj izjavi, Dodik vidi i namjeru da Vučiću bude onemogućeno da 5. oktorbra dođe na otvaranje bolnice “Srbija” u Istočnom Sarajevu.\n“On je nanio ozbiljan udarac Srbiji time što tvrdi. A, s druge strane, stranci se ovde miješaju, miješa se stara američka administracija, ove Kormakove, miješa se britanska i još neke druge iz Evropske unije. I, naravno, pokušavaju da očuvaju Šarovića, onog “sklepanog” Mektića i ostale”, kaže Dodik.\nPredsjednica Vlade Željka Cvijanović pita kako je moguće da Ivanić nije našao za shodno da ukaže da se stranci miješaju u izbore, a da se drznuo da optuži Srbiju.\n“Vučić se ne miješa u izbore, već sa institucijama Srbije nastoji da pomogne upravo lokalnim zajednicama širom Republike Srpske. Činjenica je da su oni uložili 21 milion evra u prethodnom periodu”, kaže Cvijanovićeva.\nNedeljko Čubrilović, predsjednik Narodne skupštine Republike Srpske ističe da dio međunarodne zajednice je veoma zainteresovan za ove procese.\n“Ne mogu da komentarišem stav predsjednika Vučića, jer je on čovjek koji je najbolje informisan na ovim prostorima”, rekao je Čubrilović.\nDa je Vučić i, u ovom slučaju, reagovao kako Srpska očekuje od svakog predsjednika bratske Srbije, države koja je garant Dejtonskog sporazuma, smatra predsjednik Socijalističke partije Petar Đokić.\n“Zato ga potpuno, ne samo razumijemo, nego i podržavamo. Volio bih zaista da, kad on procijeni da je pravo vrijeme, saopšti i više detlja o tome. U svakom slučaju, za svaku osudu je uplitanje inostranih faktora u izborni proces u BiH”, istakao je Đokić.\nStranci ne samo da se decenijama upliću u izbore, nego i u kompletno oblikovanje Bosne i Hercegovine, kaže generalni sekretar Službe predsjednika Republike Srpske Siniša Karan.\n“Miješanje u izbore znači i želju da na političku scenu dođu političke opcije koje će korespondirati sa dijelom međunarodne zajednice u politici koju mi jasno vidimo, a to je stvaranje unitarne Bosne i Hercegovine”, kazao je Karan.\nPotpredsjednik SNSD-a Nebojša Radmanović izjavio je da ova stranka odavno ukazuje na aktivnosti pojedinih ambasada protiv aktuelne vlasti Republike Srpske, ali da je veoma važno što je na to jasno upozorio i predsjednik Srbije.\nIz Organizacije nekadašnjih starješina Vojske Republike Srpske poručuju da se nedobronamjernim aktivnostima stranaca, na koje je ukazano iz Beograda, najbolje suprotstaviti glasanjem za rodoljubive stranke.\nU britanskoj Ambasadi u BiH odbacuju bilo kakve tvrdnje, insinuacije, direktne i indirektne optužbe da se ta zemlja miješa u izborni proces u BiH.


Užički centar za prava deteta 05.05.2017.\nJednodnevna radionica na temu „Uloga OCD u monitoringu ostvarivanja prava deteta u procesu pridruživanja Srbije Evropskoj Uniji”, održana je 4. maja 2017. godine u RCU Užice. Obuku je organizovao Užički centar za prava deteta za 28 učesnika iz 15 organizacija civilnog društva i KZM koje rade sa/za decu iz Zlatiborskog okruga.\nObuka je imala za cilj da informiše i osnaži OCD za uticaj u kreiranju javnih politika u kontekstu procesa pregovaranja o pristupanju Srbije EU, u oblasti prava deteta. Teme radionice su bile prava deteta u kontekstu pregovaračkog poglavlja 23; analiza Akcionog plana za pregovaračko poglavlje 23 u delu koji se odnosi na prava deteta; dosadašnja postignuća u realizaciji Akcionog plana 23 u delu prava deteta; načini uticaja civilnog društva na pregovarački proces i značaj nezavisnog monitoringa realizacije akcionih planova. Značajna diskusija je posvećena tehnikama prilagođenog informisanja, odnosno načina kako će OCD informisati decu i mlade u svom okruženju o ovoj temi.\nAktivnost je realizovana u okviru projekta „Monitoring ostvarivanja prava deteta u procesu pridruživanja Srbije Evropskoj Uniji“ koji Užički centar za prava deteta realizuje u saradnji sa Beogradskom otvorenom školom, u okviru programa „Civilno društvo za unapređenje pristupanja Srbije Evropskoj uniji“, uz podršku Švedske. Projekat ima za cilj da doprinese povećanju podrške građana procesu pridruživanja Srbije EU i transparentnosti tog procesa, da poveća nivo učešća dece, mladih i organizacija civilnog društava koje se bave decom u praćenju napretka ostvarivanja prava deteta u procesu pridruživanja Srbije EU u opštinama Zlatiborskog okruga. Projekat se realizuje u svim opštinama Zlatiborskog okruga u saradnji sa organizacijama civilnog društva u periodu od 1. aprila do 30. septembra 2017. godine.


Novasloboda | Parlament FBiH\nArticles Tagged: Parlament FBiH\nHome • Posts tagged "Parlament FBiH"\nSDA i SDP vodeće stranke za Parlament Federacije BiH\nPrema jutrošnjim preliminarnim rezultatima koje je objavila Centralna izborna komisija Bosne i Hercegovine, SDA je vodeća (236.787 ili 25,54 posto) u izborima za Parlament Federacije BiH. SDP je druga, a dobila je 137.132 glasa ili 14,79 ...\nSDA vodi prema preliminarnim rezultatima Opšth izbora za Parlament FBiH\nPreliminarni rezultati koje je Centralna izborna komisija objavila jutros do 8.05 sati pokazuju da je Stranka demokratske akcije (SDA) dobila najveći broj glasova u izborima za Parlament Federacije BiH. SDA predvodi listu sa 129.704 glasa, ...\nKolegiji Vlade Federacije BiH i oba doma Federalnog parlamenta održali su sastanak u Sarajevu, na kome su razmatrali predloženi zakon o penzijskom i invalidskom osiguranju. “Približili smo stavove o tome da navedeno zakonsko rješenje ...\nVanredno zasjedanje Parlamenta FBiH radi prihvatanja kreditnih zaduženja\nPredstavnički dom i Dom naroda Parlamenta Federacije BiH danas će vanredno zasjedati radi donošenja odluke o prihvatanju zaduženja Federacije BiH po Proširenom aranžmanu (EEF) s Međunarodnim monetarnim fondom (MMF). Ovu odluku potrebno je da ...


Pioniri Mladosti putuju u Italiju - Ozonpress :: internet portal\nTag: Dejan Kolarević, KK Mladost Čačak\nTrinaesti put naša pionirska selekcija će učestvovati na prestižnom međunarodnom turniru “Canestri Senza reti“ koji se održava u italijanskom gradu Ivrea. Ovaj tradicionalni turnir koji okuplja 16 ekipa iz nekoliko zemalja se održava petnaesti put u ovom živopisnom italijanskom gradiću. Ove godine put severa Italije kreće generacija dečaka rođenih 2001.godine, koju kao trener predvodi Dejan Kolarević.\n– Ovo je jedna lepa tradicija koju negujemo godinama. Sa sportskim prijteljima iz Italije sarađujemo dugi niz godina i učešće na ovom turniru predstavlja krunu svake generacije. Mi smo počeli već daleke 2003. godine, kada se selekcija dečaka rođenih 1990. godine okitila prvim mestom. Od tada smo imali dosta uspeha, ali je cilj pre svega da se naša deca upoznaju sa vršnjacima iz drugih zemalja, ali i vide jedan od najlepših italijanskih gradova. Dečaci su smešteni u porodicama, gde će svakako steći nova prijateljstva i naučiti nešto novo – rekao je trener Kolarević.\nNaša ekipa je u grupi B gde će u prvoj fazi turnira odmeriti snage sa tri italijanske ekipe.\n– Meni je ovo treći put da predvodim ekipu na ovom turniru i moram reći da je kvalitet iz godine u godinu sve bolji. Italijanske ekipe su mnogo napredovale, a podatak da uz nas i Foku iz Kragujevca učestvuje i Crvena zvezda, dovoljno govori o kvalitetu. Mislim da ova generacija ima kvalitet da ponovi uspeh nekih prethodnih koje su iz Ivree donosile pobedničke pehare. Ipak, akcenat je pre svega na jednom pravom reprezentovanju kluba, grada i Srbije i tu nemam nikakvu dilemu da će dečaci opravdati poverenje – zaključuje trener Dejan Kolarević.\nMladost će na turniru u Ivrei predstavljati Matija Savić, Aleksa Šušić, Boško Bumbić, Marko Aničić, Andrija Stojanović, Andrej Božović, Stefan Despotović, Matija Tutunović, Lazar Kovačević, Uroš Juković, Nikola Petković i Petar Marić. Uz trenera Dejana Kolarevića put Ivree kreće i trener kadeta Mihailo Šušić. Pioniri kreću na put u četvrtak 25.decembra u 12,30 dok je povratak planiran za poslednji dan 2014.godine.\nSvraka 23/12/2014 u 21:32 Odgovorite\nE čačanska košarko na šta si spala, Šule i Kolar treneri!\nGavran 24/12/2014 u 16:20 Odgovorite\nŠule i Kolar imaju vise trofeja nego ceo trenerski kadar Borca sa velikim poznavaocem kosarke Raskom Bojicem na celu!\nJecka 27/12/2014 u 09:56 Odgovorite\nSule i Kolar su kraljevi!!!


DS: Zaustaviti prodaju Luke Novi Sad | Autonomija\nDS: Zaustaviti prodaju Luke Novi Sad\n"To može biti samo u interesu nekih pojedinaca ili interesnih grupa"\nPokrajinski odbor Demokratske stranke (PODS) za Vojvodinu zatražio je danas od Vlade Srbije da obustavi postupak prodaje Luke „Novi Sad“.\n„Ukoliko to strateško preduzeće bude prodato u započetom postupku privatizacije, prodajna cena će biti višestruko manja od realne vrednosti firme, i jedina ispravna i odgovorna odluka u ovom momentu može biti odustanak od prodaje“, naveo je PODS u saopštenju.\nPokrajinski odbor DS je u saopštenju podsetio da je u pitanju prodaja „jedine preostale luke koja je u većinskom državnom vlasništvu“.\nUpozorili su da je u dosadašnjem procesu prodaje, početna cena već oborena na polovinu procenjene vrednosti kapitala i da sada iznosi svega osam miliona evra.\n„Aktuelni javni poziv za prodaju Luke ‘Novi Sad’ tri puta je menjan, produžavani su rokovi za otkup tenderske dokumentacije i podnošenje ponuda, a uprkos svemu tome, Vladi Srbije je stigla samo jedna ponuda. Iako je ta ponuda juče otvorena, javnost još ne zna finansijske detalje, niti da li će ona biti prihvaćena“, dodaje se u saopštenju.\nDS je ocenio i da je simptomatično to što je jedina ponuda stigla od firme sa sedištem u Ujedinjenim Arapskim Emiratima, što je, kako je DS navela, „isto kao i u brojnim drugim privatizacijama koje je sprovela sadašnja vlast“.\n„Nema nikakvog ekonomskog opravdanja da se daleko ispod realne cene prodaje profitabilna firma sa izuzetnim potencijalima. To može biti samo u interesu nekih pojedinaca ili interesnih grupa„, piše u saopštenju koje je potpisao predsednik Pokrajinskog odbora DS Nebojša Novaković.\nNovaković je dodao da je pismo o zainteresovanosti za Luku dostavilo čak 12 firmi.\n„Verovatnoća da će se na sve javne pozive za prodaju velikih i strateških preduzeća u Srbiji baš svaki put javiti samo po jedna firma, toliko je mala da slobodno možemo reći da i ne postoji. Jedini način da Vlada Srbije dokaže kako sa tim zakulisnim igrama nema nikakve veze, jeste da prekine ovu farsu od privatizacionog postupka„, ocenio je Novaković.\nDodaje se da Luka „Novi Sad“ ima kapacitete za pretovar oko 2,5 miliona tona robe godišnje i da još uvek posluje profitabilno.\nLuka se nalazi na mestu ukrštanja rečnih, drumskih i železničkih puteva i raspolaže vrlo vrednim gradjevinskim zemljištem, budući da je smeštena uz samo gradsko jezgro, dodaje se u saopštenju.


Upad u RTS legitimniji od kupovine glasova na izborima · Nezavisni.rs\nUpad u RTS legitimniji od kupovine glasova na izborima\nNe bi bilo dobro da se Boško Obradović profiliše kao vodeći lider protesta, trebalo bi promisliti o suštini njihovih zahteva i ne odlaziti previše desno kad se kritikuje vlast, ocenio je on.\nBalunović je rekao da se nedeljama unazad očekuje da se načini naredni korak u protestima, jasno je bilo da govori i šetnja nisu dovoljni, između ostalog i zato što su ignorisani, poruke sa protesta su rasute, nije jasno šta se zahteva i neka vrsta drugog koraka je bila potrebna.\nOdluka da se upadne u RTS je logična jer javni servis ignoriše proteste koji se zbivaju mesecima u gradovima Srbije, ocenio je Balunović. „Upad je bio jedan od logičnih ishoda ili drugačijih koraka u vođenju protesta koji su mogli da se dogode“.\nStanje je takvo, dodaje on, da su ljudi besni, a tog besa nema na javnom servisu, i kad ljudi osete da ih ne čuju i ne slušaju, onda upadnu tamo gde će da ih slušaju i čuju.\n„Upad u RTS je više nego legitiman vid političke borbe, mnogo legitimniji nego da se kupuju glasovi na izborima, preti otkazima ljudima ako se ne pojavljuju na predizbornim skupovima vladajuće partije“, kaže.\nBes je, ocenjuje Balunović, vodeća snaga koja bi trebalo da bude artikulisana i da se predoči u nešto konkretno.\n„Sa strane opozicije i samih ljudi koji izlaze na protest trebalo bi da se promisli o suštini onoga šta se traži, da se ne odlazi u desno kad se kritikuje Vučić, trebalo bi da se drže zapaljivi antinacionalistčki govori, da se govori da je bezbednije da odete u Siruju na ratište nego da radite na nekoj građevini u Srbiji, jer je veći broj onih koji ginu na gradilištima nego onih koji odlaze na ratište, bilo bi dobro da se govori o onome kako se ljudi uslovljaju da dolaze na mitinge podrške opskurnim liderima po Brusu i drugde.. Ima gro tema o kojima bi moglo da počne da se govori“, dodaje.\nJeste uvek lakše izaći i viknuti „idemo na Kosovo“, ali to zavisi i od liderstva i kome ćemo dopusti to da najviše politički profitira od besa.\nLider Dveri Boško Obradović već se u prošlosti profilisao kao jedan od dvojice vodećih lidera opozicije, ali ne bi bilo dobro da se profiliše kao vodeći lider ovih protesta.\n„Juče su se čuli razni povici ispred RTS, pesme o Kosovu, i utisak gledaoca je – aha, to su to ljudi, ali to nije tačno. Oni koji su pevali te pesme su desne orijentacije, i čini se da su oni najorganizovaniji. Obradović na čelu ovoga znači da upadaju na čelu ne samo Boško Obradović nego i ljudi iz Dveri, za koje je u redu je da budu tu, ali ona suština za koju mislim da treba da budu tema, ne mislim da će oni da guraju tu suštinu, već nacionalne teme. A teme Kosova, izbeglica nisu suštinske teme za svakodnevni život ljudi i onih koji dolaze na ove proteste“, zaključio je.\nBilo bi pametno ispuniti zahteve upućene RTS-u, jer su, kako kaže gost N1, ovo najminimalniji mogući zahtevi.\n„Da se neko pojavi i nešto kaže u programu javnog servisa… Šta vas to košta da se neko pojavi tri minuta, ali oni misle da bi se to prelilo, a ići će dalje i dalje, svakako, sa zahtevima“, navodi.\nBalunović ocenjuje da vlast i dalje drži konce u rukama, ali čini se da to može da popusti.\n„Svaka vast pokušava da izbegne nasilje jer nasilje nad demonstrantima može da se preotvori u prekretnicu. Nasilje jeste znak da se nešto giba, da država nije sigurna u samu sebe, i oni pokušavaju da izbegnu tu sliku, da izbegnu nasilje“, rekao je.\nNajveća odogovornost u tom smislu, navodi, jeste na ministru policije i onima koji izdaju naređenja.\nVelika većina ljudi se politički informiše o političkoj stanju u zemlji preko javnog servisa i ako nema drugih izvora informacija, kaže Balunović, kada nema kanala informisanja putem medija, ili ga ima u ograničenoj meri, onda ljudi mogu da se informišu po javnim mestima na primer, gde se ljudi informišu, debatuju.\n„Ako su institucije obesmišljene, otete, onda postoje drugi mali krugovi u narodu koji bi trebalo da služe za neku vrstu deliberacije… a kod nas kafane i dalje nisu prazne, trgovi i dalje nisu prazni, ako nemate skupštinu i javni servis imate druga mesta gde možete da se informišete, politički organizujete“, objašnjava.\nBalunović veruje da bi iz ovog trebalo da se izrodi stvaranje neke vrste narodnog, građanskog entiteta, autonomnog prostora koji bi izbalansirao odsustvo debate javnosti i u institucijama. „Ljudi treba da se upoznaju, da znaju pored koga stoje, da se solidarišu sa drugima, da čuju da li dele iste probleme sa drugima, i posle nekoliko sesija takvog narodnog plenuma shvatili bi da imaju mnogo više zajedničkog nego što mislimo“, zaključio je.


Planovi za Novu Godinu o kojima treba unapred da mislite | Beograd Noću Planovi za Novu Godinu o kojima treba unapred da mislite | Beograd Noću\nPlanovi za Novu Godinu o kojima treba unapred da mislite\nMagazin, Zanimljivosti • 19. Jun 2020.\nNeposredno pred novogodišnju noć, kada je praznična atmosfera gotovo u samom jeku, mnogi ljudi počinju da razmišljaju o tome kakvi su im krajnji planovi za Novu Godinu. Na kojoj lokaciji i u kakvom ambijentu će proslaviti doček? Koliko će im biti potrebno novca? U kakvom društvu će uživati u svim čarima Nove Godine?\nOvo su samo neki planovi za Novu Godinu o kojima se najčešće diskutuje jedva nekoliko dana pre 31. decembra. Spontani ljudi koji ne vole mnogo da planiraju unapred i koji tvrde da im sam doček ne znači puno, često smatraju da je organizacija Nove Godine potpuno nepotrebna.\nMeđutim, što se više doček približava, to je pritisak sve veći, a broj slobodnih mesta za doček Nove Godine u kafićima, restoranima, klubovima i hotelima sve manji. Evo na šta bi sve morali da obratite pažnju kako bi dočekali Novu Godinu na najbolji mogući način, onako kako ste vi to zamislili.\n#1 Organizacija Nove Godine podrazumeva planiranje na vreme\nUkoliko želite da vaši planovi za Novu Godinu budu uspešno realizovani, prva i osnovna stvar jeste da organizacija dočeka Nove Godine bude planirana na vreme. Čak nekoliko meseci unapred mnogi lokali u Beogradu objavljuju ko od pevača, bendova i DJ-eva će biti zadužen za vrhunsku atmosferu za doček Nove Godine.\nPonuda u beogradskim klubovima, kafanama, restoranima i barovima je zaista ogromna i prilagođena ljubiteljima raznih žanrova muzike. Bilo da volite narodnu muziku, pop, rock, disco ili nešto sasvim drugo, uvek možete pronaći idealno mesto za najluđi provod do ranih jutarnjih sati.\nBeograd je prepun fenomenalnih lokala, međutim neophodno je znati da se sva dobra i kvalitetna mesta za doček veoma brzo rasprodaju i zato je važno da rezervišete na vreme. Tada će vaš izbor znatno da se suzi i, veoma često, ćete morati da pravite kompromise i da na kraju završite negde gde vam se uopšte nije išlo.\n#2 Odredite s kim ćete proslaviti Novu Godinu\nOrganizacija Nove Godine veoma često podrazumeva i planove da li će se slaviti u velikom društvu, samo sa najbližim prijateljima i članovima porodice, ili isključivo sa partnerom, morate odrediti tačno na vreme.\nPoznato je da se ljudi često predomišljaju i da su po prirodi neodlučni, a ukoliko računate na dogovore sa njima u zadnji čas, velika je verovatnoća da ćete se razočarati iz nekog ralzoga. Ovo ne mora nužno da znači da će vas neki prijatelj ispaliti, već može da znači mnogo toga drugog.\nAko ste zamislili da Novu Godinu proslavite isključivo u krugu najbližih prijatelja, a niste to jasno definisali sa svima koje društvo je dobrodošlo, budite spremni na iznenađenja. Organizacija dočeka Nove Godine, osim planiranja na vreme, podrazumeva i da isplanirate sa kim ćete tačno slaviti ovaj praznik.\n#3 Definišite koji vam je budžet za novogodišnju noć\nKada ste definisali društvo za doček, ono što je ključno da definišete jeste vaš ukukupan budžet za novogodišnju noć kako biste izbegli neželjne posledice u vidu nedostatka novca za taksi, cigare, dodatna pića (tamo gde nije all-inclusive ponuda) i slično.\nUvek je poželjno da na doček ponesete više novca nego što mislite da će vam zaista biti potreban, jer ne možete da znate kako će se noć odvijati i šta će vam, u nekom datom momentu, biti neophodno.\n#4 Organizujte prevoz koji će vam biti zlata vredan u novogodišnjoj noći\nPočeli ste sa pripremom Nove Godine na vreme, okupili ste provereno dobru ekipu, definisali budžet za doček, rezervisali mesta u najomiljenijem lokalu, ali ste zaboravili na onaj bitan deo - kako ćete doći do lokala, odnosno još važnije, na koji način ćete se vratiti kući.\nMnogima je prva asocijacija sopstveni auto, taksi prevoz ili CarGo, međutim veoma često ljudi zaboravljaju na ogromnu gužvu i prezauzeta taksi vozila u novogodišnjoj noćil, kada većina udruženja naglašava, i nakon petog poziva, da “nema ništa slobodno” i da pokušate “kasnije”.\nNeki su se odlučili za sopstveni prevoz automobilom bez obzira na to što planiraju da se odlično provedu uz alkohol. Ovo nikako nije pametno zbog toga što dovodite sebe i druge u životnu opasnost i rizikujete da platite veliku kaznu.\nAko neko u društvu nije ljubitelj alkohola, a ima vozačku dozvolu, zamolite ga da on bude taj koji će biti zadužen za vožnju. Uvek možete da skupite pare i unajmite safe-driver-a koji će vas na bezbedan način vratiti kućama. Autobus je uvek opcija!\n#5 Temeljni planovi za Novu Godinu u inostranstvu\nKada je u pitanju Nova Godina organizacija dočeka u nekom drugom gradu ili državi je posebna priča za sebe i najčešće podrazumeva da pravovremeno kontaktirate agenciju koja organizuje doček u inostranstvu i rezervišete mesta na vreme.\nPoput splavova, klubova i restorana u Beogradu, tako se veoma brzo rasprodaju i jeftini aranžmani za doček Nove Godine u nekim od najlepših evropskih, ali i svetskih metropola.\nAko ste odlučili da sami organizujete put i doček u inostranstvu, preporučljivo je da što pre bukirate smeštaj, obezbedite prevoz, izračunate i dogovorite se oko svih mogućih troškova i isplanirajte gde biste voleli u tom gradu da dočekate Novu Godinu.\nUkoliko želite da izbegnete doček na Trgu nekog grada, izguglajte koja su sve idealna mesta za doček u tom gradu od restorana, hotelskih sala i klubova, i napravite rezervaciju unapred.\nDobro raspoloženje je najvažniji element za doček\nNajvažniji element od čega zavisi koliko će vaši planovi za Novu Godinu zaista biti uspešni, jeste vaše dobro raspoloženje. Kada je u pitanju organizacija dočeka Nove Godine, ne zaboravite da je to noć koja je predviđena za odličnu zabavu sa vašim najbližim ljudima i pokušajte da se opustite i provedete kako to dolikuje.\nUostalom, i da mnogi planovi za Novu Godinu unapred propadnu i ne ispadne sve onako kako ste vi zamislili, pokušajte da se ne opterećujete i da maksimalno uživate u novogodišnjoj noći, ako ni zbog čega drugog, onda zbog sebe.\nUkoliko želite, na najlakši i najbrži mogući način, da rezervišete svoje mesto u nekom od čuvenih beogradskih lokala za doček, to možete učiniti putem naše aplikacije.


OBRADOVIĆ SA PREDSEDNICIMA OPŠTINA LJIG I LAJKOVAC O REALIZACIJI NOVIH RAZVOJNIH PROJEKATA - LAJKOVAC NA DLANU\nPredsednik opštine Ljig Dragan Lazarević i predsednik opštine Lajkovac Andrija Živković posetili su danas Ministarstvo državne uprave i lokalne samouprave, gde su sa ministarkom Marijom Obradović razgovarali o budućoj saradnji i unapređenju rada opštinskih uprava.\nUkazavši na to da je Ministarstvo nedavno objavilo Javni poziv za dodelu sredstava iz Budžetskog fonda za program lokalne samouprave, ministarka Obradović pozvala je sagovornike da dobro pripreme konkursu dokumentaciju i sa kvalitetnim projektima apliciraju za budžetska sredstva.\nNa sastanku je bilo reči i o kapacitetima ovih opština za uspostavljanje Jedinstvenog upravnog mesta, a Obradović je naglasila da je dosadašnje iskustvo na terenu pokazalo da su građani izuzetno zadovoljni funkcionalnošću ovog mehanizma. Ona je dodala da uvođenje savremenih tehnologija u rad organa jedinica lokalne samouprave doprinosi pojednostavljenju administrativnih procedura i kvalitetnijem pružanju usluga građanima i privredi.\nMinistarka Obradović pohvalila je napore koje su opštine Ljig i Lajkovac uložile u sređivanje adresnog registra, naglasivši da je imenovanje neobeleženih ulica i zaselaka od velikog značaja, posebno u manjim mestima, saopštilo je Ministarstvo državne uprave i lokalne samouprave, nakon današnjeg sastanka.


VISOKI SAVET SUDSTVA IZABRAO OSAM SUDIJA VRHOVNOG KASACIONOG SUDA\nVisoki savet sudstva je izabrao osam sudija Vrhovnog kasacionog suda (VKS). Vrhovni kasacioni sud ima ukupno 36 sudija i predsednika suda\nIzabrani su Olga Đuričić iz Upravnog suda, Jasminka Stanojević i Spomenka Zarić iz Apelacionog suda u Beogradu, Dragan Skoko i Branislava Apostolović iz Apelacionog suda u Novom Sadu, Sonja Pavlović i Božidar Vujičić iz Apelacionog suda u Kragujevcu i Branko Stanić iz Privrednog apelacionog suda.\nOglas za izbor osam sudija objavljen je 22. januara. Kako saznajemo, pored velikog broja sudija, bilo je prijavljenih kandidata koji do sada nisu radili u pravosuđu, među kojima je i jedan broj advokata. Visoki savet sudstva izabrao je kandidate sa znatnim sudijskim iskustvom i odličnim rezultatima rada.\nVrhovni kasacioni sud ima ukupno 36 sudija i predsednika suda, a osam slobodnih mesta ukazalo se odlaskom dosadašnjih sudija u penziju.\nOčekuje se da VSS narednih dana izabere i četiri sudije na upražnjena mesta u Upravnom sudu, zatim devet sudija u pet privrednih sudova, četvoro sudija za Osnovni sud u Dimitrovgradu i po jednog sudiju za prekršajne sudove u Sjenici i Preševu.\nNajavljeno je i raspisivanje konkursa za više od sto sudijskih mesta u svim osnovnim sudovima, kojih ima 66 u novoj mreži koja je počela sa radom 1. januara ove godine. Međutim, kako saznajemo, ovi konkursi će biti raspisani tek kada budu izabrani predsednici sudova, a to se očekuje tek u maju, kako je najavljeno na poslednjoj sednici VSS-a, jer predsednike sudova, na predlog VSS-a, mora da izabere Narodna skupština.\nPredsednike sudova još nemaju jedan apelacioni sud (u Novom Sadu), 25 viših sudova, 66 osnovnih, 16 privrednih i 44 prekršajna suda. Svi oni već pune četiri godine imaju samo vršioce funkcije predsednika suda. Tek prošle godine, posle dugogodišnjeg „ve-de stanja”, izabrani su predsednici Vrhovnog kasacionog suda, apelacionih sudova u Beogradu, Kragujevcu i Nišu, Upravnog, Privrednog apelacionog i Prekršajnog apelacionog suda.\nUkupno još 152 suda u Srbiji nema predsednike, a na konkurs za predsednička mesta prijavilo se 355 sudija. Do sada su komisije Visokog saveta sudstva obavile razgovore sa 52 kandidata za predsednike 25 viših sudova i jednim kandidatom za predsednika Apelacionog suda u Novom Sadu.\nKako je nedavno u intervjuu za „Politiku” rekao predsednik VSS-a Dragomir Milojević, savet će predložiti skupštini na izbor po jednog kandidata za svaki sud.\nU novim, ali i u „starim” osnovnim sudovima nedostaje priličan broj sudija, a izbor novih pao je donekle u senku odluke Ustavnog suda Srbije o neustavnosti odredaba Zakona o sudijama i Zakona o Pravosudnoj akademiji, koje su se odnosile upravo na „dužnost” VSS-a da prvo predloži one kandidate koji su završili dvogodišnju obuku na Pravosudnoj akademiji. Sada treba sačekati najpre da se izmeni ta neustavna odredba zakona, pa da se raspiše konkurs na kome će svi kandidati imati jednake šanse, bez obzira na to da li su završili Pravosudnu akademiju ili nisu. Očekuje se da nekoliko stotina sudijskih pomoćnika konkuriše za sudije osnovnih sudova, kada konkursi budu raspisani.\nIzvor: www.vesti.rs, www.politika.rs, Aleksandra Petrović


Odbojkaško finale Кupa Srbije 10. marta u Lajkovcu – GEM info\nOdbojkaško finale Кupa Srbije 10. marta u Lajkovcu\n30/01/2019 30/01/2019 Redakcija 0 Comments\nOdbojkaško finale Кupa Srbije u ženskoj i muškoj konkurenciji i ove godine igraće se u Lajkovcu, saopštio je Odbojkaški savez Srbije. U Odbojkaškom savezu juče je održan sastanak sa predstavnicima klubova koji su konkurisali za organizaciju finala Кupa Srbije 2018/2019. u obe konkurencije.\nNakon otvaranja koverata, direktor takmičenja Dušan Кeser saopštio je da je najbolju ponudu dostavio Železničar. Tako će 10. marta Lajkovac biti domaćin obe finalne utakmice Кupa Srbije. Podsećamo da je Želja prošle godine izvanredno organizovao finale Кupa i pritom osvojio trofej pobedom nad odbojkašicama Crvene zvezde, s kojima se sastaje i ovoga puta.\nU prvoj utakmici, u finalu 54. Кupa Srbije u konkurenciji odbojkaša, igraće Crvena zvezda – Radnički iz Кragujevca. U drugom meču, u finalu 53. Кupa Srbije u konkurenciji odbojkašica, igraće Crvena zvezda – Železničar. Predloženi termini utakmica su 17 i 19.30 časova, a posle dogovora sa RTS, koji će direktno prenositi obe utakmice, biće saopšteni tačni termini.\nSastanku su prisustvovali Zoran Gajić, predsednik OSS, Ivan Кnežević, generalni sekretar OSS, Dušan Кeser, direktor takmičenja OSS, Živorad Lazarević, predsednik Železničara iz Lajkovca, Dušan Vulović, direktor Radničkog iz Кragujevca, Nemanja Opačić, koordinator mlađih selekcija Radničkog i Danilo Mrđa, tim menadžer Crvene zvezde.\nŠeruj post "Odbojkaško finale Кupa Srbije 10. marta u Lajkovcu"\n← Rekordna ulaganja u lazarevački Dom zdravlja u poslednjih 15 godina\nPrvi „Kalimero kup“ u malom fudbalu 2. februara →


Iako je stariji od braće Mening imao više tačdaun dodavanja (3:1) u ovom meču, Brejdi je vodio ekipu kroz četiri napada duža od 80 jardi koja su okončana poentiranjima. To je i donelo 31:7 Nju Inglandu pre nego što je rival probao da se vrati u živo, no na kraju je organizator igre Pejtriotsa mogao da sa saigračima proslavi deveti trijumf nad doskorašnjim kvoterbekom Indijanapolis Koltsa, u kojima se Mening proslavio pre transfera u Bronkose.\nA kada je reč o Koltsima, oni su se pobrinuli za najveće iznenađenje u ovom kolu: predvođeni prvim pikom sa ovogodišnjeg NFL drafta, Endrjuom Lakom, igrači Indijanapolisa su prekoretom savladali pretrpošlog Superboul šampiona Grin Bej sa 30:27.\nU drugom derbiju dana, Pitsburg je savladao Filadelfiju sa 16:14, a neporaženi niz nastavila je Atlanta, pobedivši Vašington sa 24:17 u gostima. I ovoga puta Falkonse je predvodio njihov kvoterbek, Met "ledeni" Rajan, sada sa 345 "bačene" jarde i dva tačdauna, od kojih je jedan, svoj 99. u sjajnoj karijeri, uhvatio možda i najbolji tajt end koji je ikada igrao ovaj sport, Toni Gonzalez.\nVredan pomena je i preokret aktuelnih šampiona, Njujork Džajantsa, koji su od 0:14 došli do 31:27 protiv Klivlenda uz tri dodavanja Ilaja Meninga za Viktora Kruza.


Tači: Nemam volje da učestvujem u pregovaračkom procesu Miroslava Lajčaka\nPredsednik Kosova Hašim Tači izjavio je da nema volje da učestvuje u pregovaračkom procesu koji predvodi Miroslav Lajčak, specijalni predstavnik Evropske unije (EU) za dijalog Kosova i Srbije.\nNa konferenciji za novinare u Privrednoj komori Kosova u utorak, 26.maja on je dodao da se samo sa rukovodećom ulogom Sjedinjenih Američkih Država (SAD) uspešno može okončati dijalog sa Srbijom, ali je istakao da je ohrabrujuća i isražena volja EU u tom pravcu.\n„Iskreno ja nisam u kontaktu sa gospodinom Lajčakom. Gospodin Kurti (premijer na dužnosti, Aljbin) je sada već tri meseca u kontaktu sa njim i ne znam o čemu su razgovarali i koliko su daleko otišli ti razgovori između Kurtija, Lajčaka i Borela (visoki predstavnik EU za spoljnu politiku). Ja mislim da mi, kao nezavisna i suverena država, trebamo biti svesni da je ovo nezavisna i suverena država, ali da prekoputa imamo dva pregovarača koji dolaze iz država koje nisu priznale Kosovo (Slovačka i Španija). G. Lajčak je čak glasao protiv učlanjenja Kosova u UNESCO-a“, kazao je Tači.\n„Mi u tom pravcu moramo da sarađujemo sa svima ali i da razlikujemo naše strateške partnere, ko može da vodi razgovore, postigne i sprovede sporazum. Ja kao predsednik odgovoriću na svaki poziv što se samita tiče na poziv Makrona i Merkelove, ali nemam volje da učestvujem u pregovaračkom procesu koje predvodi Lajčak“, kazao je Tači.\nTači je naveo da ima potpuno poverenje u rukovodstvo SAD-a, da će se proces pregovora ubrzati i uspešno okončati „kako su se uspešno okončala sva pitanja koja su bila otvorena na Zapadnom Balkanu unazad tri decenije“.\n„Bez jedne rukovodeće uloge SAD-a nema faktora koji može da pomeri stvari, posebno kada se radi o važnim, teškim i delikatnim pitanjima između Kosova i Srbije“, naveo je Tači, dodajući da je ohrabrujuća posvećenost administracije Donalda Trampa, tom procesu, odnosno specijalnog izaslanika američkog predsednika za pregovore, Ričarda Grenela.\nKabinet Miroslava Lajčaka, specijalnog predstavnika EU za dijalog Kosova i Srbije nije želeo da prokomentariše navode kosovskog predsednika, Hašima Tačija.


Spajanja i pripajanja – aktuelni primeri iz inostrane prakse – Institut za pravo i finansije\nYou are here: Home / Spajanja i pripajanja – aktuelni primeri iz inostrane prakse\nSpajanja i pripajanja kompanija, poznata i pod nazivom M&A transakcije, postale su sve prisutnije, ne samo u tržišno razvijenim zemljama, ved i u zemljama u razvoju i zemljama u tranziciji. Ciljevi preduzeda koja sprovode ove transakcije mogu biti različiti, od jačanja pozicije na postojedem tržištu, ulaska na nova tržišta, pristupa novim tehnologijama, patentima…\nNakon nekoliko godina slabijih aktivnosti u sektoru spajanja i pripajanja, kao posledica svetske ekonomske krize, početkom 2013. godine došlo je do postepenog poboljšanja u obimu ovih transakcija na globalnom nivou gde su dominirala preduzeda iz SAD-a, pre svega jer se američka privreda brže oporavljala od posledica ekonomske krize, za razliku od Evrope.\nPrehrambena industrija je zabeležila nekoliko značajnih spajanja i pripajanja. Preduzede Berkshire Hathaway Warrena Buffetta je kupila kompaniju Heinz za 28 milijardi dolara, što je najveda transakcija u istoriji prehrambene industrije, dok je nemačka investicijska grupa Benckiser preuzela holandskog proizvođača čajeva i kafe Master Blenders za 9,8 milijardi dolara, što je najveda transakcija na tržištu kafe ikada.\nNakon nešto manje od godinu dana od prve službene objave, američki berzanski operater Intercontinental Exchange (ICE) je u novembru zaključio kupovinu NYSE Euronexta. Transakcija je bila vredna 10,9 milijardi dolara, a njenom realizacijom je nastao najvedi berzanski operater na svetu. ICE je, između ostalog, svom portfelju kompanija pridodao NYSE Life, drugu po veličini evropsku bazu derivata. Prema podacima Evropske komisije, OTC tržište derivata vredi oko 540 milijardi evra, a njima se nije trgovalo putem berze.\nBritanski telekomunikacioni gigant Vodafon je u oktobru kompletirao 7,7 milijardi evra vrednu akviziciju najvedeg nemačkog kablovskog operatera Kabel Deutschland. Vodafon sada drži 76,57% akcija nemačke kompanije. Kabel Deutschland u Nemačkoj ima 8,5 miliona pretplatnika i godišnje prihode od 1,7 milijardi evra. Vodafon je do značajnih sredstava došao nakon što je prodao svoj udeo u američkom zajedničkom poduhvatu partneru Verizon za 130 milijardi dolara.\nDeutsche Telekom je za 546 miliona evra kupio davaoca telekomunikacijskih usluga, GTS Central Europe, sa sedištem u Varšavi. Ova transakcija de omoguditi Deutsche Telekomu upravljanje poslovanjem sa optičkim fiksnim linijama i infrastrukturom na području istočne Evrope.\nDruštvena mreža Twitter ušla je u svoju najvedu akviziciju kupovinom kompanije MoPub, koja se bavi marketinškim uslugama. Procenjuje se da je Twitter za kompaniju platio oko 350 miliona dolara. Ovim preuzimanjem, Twitter želi da poveda svoje prihode kako bi do 2014. dosegnuo nivo od jedne milijarde dolara.\nAmerički informatički div Apple, kupio je PrimeSense, izraelsku kompaniju specijalizovanu za 3D tehnologiju prepoznavanja pokreta. PrimeSense je poznat po razvoju senzora za kontrolu pokreta za Microsoftov Kinect, a pokušava da omogudi primenu ove tehnologije i na mobilnim uređajima. Apple je potvrdio sporazum o akviziciji, a smatra se da je transakcija koštala oko 360 miliona dolara.\nTakođe, Microsoft je sve bliže konačnom preuzimanju Nokia-e, čime de konačno ujediniti Windows Phone 8 i hardver koji je proslavio ovaj operativni sistem. Konačnim preuzimanjem, 32 hiljade radnika predi de iz kompanije Nokia u Microsoft. Akcionari su u novembru odobrili ovo preuzimanje vredno 7,2 milijarde dolara. Očekuje se odobrenje evropskih regulatora, koji bi trebalo da odobre ovo preuzimanje, a celi posao bi trebalo da se završi u prvom kvartalu 2014. godine. Dogovor kompanija Microsoft i Nokia podrazumeva da Nokia zadrži svoj vlastiti brend s tim da de Microsoft dobiti Lumia i Asha linije telefona kao svoje brendove.\nNajveca putnička aviokompanija u Sjedinjenim Državama „American Airlines“, postigla je sporazum o spajanju sa manjim konkurentom „US Airways“ u jednu kompaniju, koja de tako postati najvedi avioprevoznik na svetu. Odluku o spajanju su doneli upravni odbori dve kompanije, a zajednička firma de zadržati ime „American Airlines“. Imade oko 94 hiljade službenika i flotu od preko 900 aviona za hiljade svakodnevnih letova. Reč je o 11 milijardi dolara vrednoj transakciji. Američko Ministarstvo pravde je dozvolilo spajanje ova dva prevoznika uz uslov da se odreknu dela dosadašnjih privilegija. Vašington je u avgustu najpre osporio spajanje kompanija, smatrajudi da bi spajanje dovelo do rasta cena za putnike. Međutim, ove kompanije tvrde da de njihovo spajanje ojačati konkurenciju, jer de kompanije kao što su United Airlines i Delta Airlines, koje su nedavno imale velike akvizicije, dobiti još jednog velikog rivala. Jedna od privilegija, kojih se moraju odredi jeste da određeni broj ulaza na aerodromima u Bostonu, Čikagu, Los Anđelesu, Dalasu i Majmiju moraju prepustiti niskotarifnim avioprevoznicima, kako bi se ublažio uticaj spajanja. Akcije US Airwaysa su nakratko porasle na najviši nivo od 2007. godine da bi se stabilizovale na 23,52 dolara. S druge strane, akcije American Airlinesa su porasle čak 26% i njima se trgovalo za 12 dolara. Najvedi udeo u novoj kompaniji imade stečajni poverioci American Airlinesa, koji de držati 72% kompanije. Nova kompanija bi godišnje prevozila oko 190 miliona putnika. Projektovani operativni prihod kompanije je oko 40 milijardi dolara. American Airlines je lani imao operativni prihod od 24,85 milijardi dolara, dok je US Airways imao 13,83 milijarde dolara. Ovaj merdžer, ipak mora odobriti još i federalni sudija u Vašingtonu.\nNajveca svetska biotehnološka kompanija, američki Amgen, za 10,4 milijarde dolara, preuzede američku biofarmaceutsku kompaniju Onyx Pharmaceuticals, kako je objavljeno u zajedničkom izveštaju ove dve kompanije. Amgen de za akciju proizvođača specijalizovanog za lekove protiv raka isplatiti 125 dolara. To je četiri dolara više od prethodne ponude koju je Onyx odbio, ocenivši je nezadovoljavajudom. Biotehnološko preduzede de preuzimanje finansirati zajmom u iznosu od 8,1 milijarde dolara, a ostalo sopstvenim sredstvima. Pripajanje de Amgenu omoguditi da u svoj portfolio uvrsti Kypolisu, novi Onyxov obedavajudi lek protiv raka krvi. Američki regulator je lek potvrdio prošle godine.\nNorveški proizvođač lekova za rak Algeta je u novembru 2013. izjavio da je sve dogovoreno oko preuzimanja od strane nemačkog giganta u proizvodnji lekova Bayer, a čitav posao vredi oko 2,9 milijardi dolara. Bayer je napravio preliminarnu ponudu prethodnog meseca od oko 2,4 milijarde dolara, ali je kasnije podigao svoj ulog. Ponuda iznosi 37% premije na cenu akcije Algeta-e na zatvaranju 25. novembra, dan pre nego što je najavljena preliminarna ponuda, odnosno 362 norveške krune ili 59,13 dolara po akciji. Odbor Algete je jednoglasno preporučio da akcionari prihvate ponudu. Akcije Algete su odmah porasle 1,5% na 359 norveških kruna.\nZa borbu protiv rastudih troškova razvoja novih lekova, vede farmaceutske kompanije sve više ulaze u saradnju, sporazume ili sticanje manjih kompanija, ubrzo nakon što njihovi lekovi budu odobreni za upotrebu na tržištu. U junu je Bayer stekao američki Conceptus za 1,1 milijardu dolara. U julu je kompletirana akvizicija Steigerwald Arzneimittelwerk, nemačke kompanije u porodičnom vlasništvu, koja je specijalizovana za biljne lekove.\nU našem okruženju, dogodilo se spajanje hrvatskog Agrokora i slovenačkog Mercatora, čime je nastalo najvede trgovačko preduzede ne samo u regionu, ved i u srednjoj Evropi. Uslov da se odobri spajanje, bio je da Agrokor proda 21 prodavnicu u Srbiji, kako bi na taj način smanjili koncentraciju na tržištu. Reč je o 53,12% akcija Mercatora, a transakcija je bila vredna ukupno 240 miliona evra, odnosno 120 evra po akciji.\nPosle nekoliko godina duge globalne finansijske krize i opšteg pada poverenja u tržište, stidljivo se nazire oporavak i optimističniji pogled ka investiranju, naročito usmeravanju kapitala na M&A aktivnosti. Veruje se da de u narednom periodu porasti i broj i vrednost ovih investicija, posebno u oblasti telekomunikacija i IT sektora. Takođe, očekuje se da de se time dodatno učvrstiti dobro poljuljano poverenje u tržište.


NAJPOZNATIJA POGREBNICA NA SVETU: Priprema pokojnike za sahranu i odgovara na PITANJA KOJA NAS SVE UŽASAVAJU!\nNa sva pitanja koja interesuju njene pratioce, Kejtlin ima spreman odgovor. Bilo da se tiču raspadanja tela, najgorim načinima umiranja, balzamovanju, kremiranju, vrstama sahrana i hrane koja se služi na njima širom sveta.\nVerovatno jedna od najpopularnijih pogrebnica na svetu i influenserka koju na Jutjubu prati više od milion i po ljudi, Kejtlin Dauti iz Sjedinjenih Američkih Država, trudi se da odgovori na sva pitanja vezana za pokojnike, sahranu, običaje i sva ona pitanja >> Pročitaj celu vest na sajtu SrbijaDanas.com << kojih se užasavamo ili nemamo koga da pitamo.\nSadržaj njenog Jutjub kanala "Ask a mortišan" (Pitaj pogrebnika), sudeći prema broju pregleda na video snimcima, zainteresovao je veliki broj ljudi.\nDauti je vlasnica pogrebnog preduzeća u kojem se i sama bavi pripremanjem pokojnika za sahranu - balzamuje tela, pere ih, šminka i uređuje, prenosi "Index.hr".\nOna je pristala da pred kamerama predstavi pratiocima i kako izgleda proces balzamovanja i to na sopstvenom telu, a nije neobično ni da u komentarima ispod njenih videa ljudi opisuju sopstvena iskustva vezana za svoje voljene koji su preminuli, dele tugu sa drugima i međusobno se ohrabruju.\nDauti je poznata kao zagovornik ekoloških sahrana u SAD, gde većina ljudi za svoje pokojnike bira balzamovanje i sahranu u velikim betonskim grobnicama. Autorka je nekoliko knjiga, učestvuje na konferencijama, a pratioci je opisuju kao duhovitu i simpatičnu ženu.


FoNet portal :: Pretraga / tagId=35208\nTag: rodoljub šabić, Pogodaka: 17\nAdvokat Rodoljub Šabić ocenio je danas da je neprihvatljivo i vrlo štetno što građani i institucije danima ne mogu da koriste usluge Republičkog geodetskog zavoda (RGZ), a objašnjenje RGZ da je zbog navodnih intenzivnih hakerskih napada preventivno zaključan kompletan sistem nazvao neprihvatljivim i zbunjujućim.\nNeprimerena blagost presude\nČlan Upravnog odbora Regulatornog instituta za obnovljivu energiju i životnu sredinu (RERI), advokat Rodoljub Šabić, ocenio je danas da se "neprimerenom blagošću" prema kompaniji Ziđin šalje poruka da strane kompanije koje svojim aktivnostima zagađuju životnu sredinu Srbije, mogu praktično nekažnjeno da nastave sa tim.\nBrine video nadzor\nAdvokat Rodoljub Šabić ocenio je danas da mnogo ozbiljniju pažnju i nadležnih i javnosti zahtevaju primeri koji govore da se bez znanja javnosti i suprotno važećim propisima, "na mala vrata", u Srbiji intenzivira primena po privatnost građana sve invazivnijih načina obrade ličnih podataka.\nDobra odluka suda\nAdvokat Rodoljub Šabić, pozdravio je odluku Prekršajnog suda u Prokuplju kojom je prekršajni nalog MUP protiv Snežane ilić iz Prokuplja, zbog učešća u demonstracijama protiv projekta Rio Tinto, stavljen van snage.\nPoziv na kontrolu izbora\nBrojne poznate ličnosti pozvale su građane i građanke da se odazovu pozivu pokreta Ne davimo Beograd i priključe se njihovom timu za kontrolu izbora, saopštio je danas pokret.\nIzlaznost ključ za pobedu\nAko uspemo da izvedemo 60 odsto ljudi na izbore - pobedićemo, poručio je večeras jedan od inicijatora Sporazuma za odgovornu Srbiju Rodoljub Šabić i naveo kako je za opoziciju važno da na izborima, raspisanim za 3. april, bude što veća izlaznost.\nOtkloniti sumnje u spisak\nPredsednik Civilnog odbora za zaštitu branitelja ljudskih prava, advokat Rodoljub Šabić izjavio je danas da bi u odsustvu izbornih uslova koji se podrazumevaju za demokratske izbore, vlast trebalo da pokaže bar minimum odgovornosti preduzimanjem koraka podobnih za otklanjanje sumnji u manipulacije biračkim spiskom.\nOd početka pandemije kovida-19 je prošlo skoro dve godine, a Srbija kao da je zaglavljena u konstataciji premijerke Ane Brnabić da ćemo, ako treba da biramo između potpuno transparentnog procesa javnih nabavki i spasavanja ljudskih života - izabrati ljudske živote, rečeno je danas na onlajn panel diskusiji "Javne tajne o javnom zdravlju".


Vučiću, ko je ispao budala? - NOVA stranka\n02.09.2015 Press služba Saopštenja 1\nNova stranka ukazuje da je pre više od mesec dana istekao rok za plaćanje duga za struju paraćinske Staklare a da na račun EPS-a nije stigao ni dinar od vlasnika Cvetana Vasileva. Zato pitamo premijera kako se takav ishod uklapa u njegova svojevremena obećanja da neće dozvoliti da ga „tajkuni prave budalom“ i da li je to bila samo jedna u nizu izrežirana predstava za javnost sa namerom da se neki drugi načine budalama.\nPodsećamo da je Vučić, u svom zanosu lažne borbe protiv tajkuna i bahatih neplatiša, 18. jula slavodobitno izjavio da je vlasniku Staklare Cvetanu Vasilevu dat rok da do 31. jula uplati deo duga od skoro 20 milijardi dinara. Uprkos premijerovom busanju u grudi i teatralnim uzvicima kako neće dozvoliti da se jedan tajkun bogati na račun građana, konstatujemo da i posle mesec dana po isteku roka na račun EPS-a nije uplaćen niti dinar.\nPodsećamo i da je samoproklamovani borac protiv tajkunizacije Srbije tom prilikom otresito zaključio da „neće dozvoliti oprost duga da bi jedan tajkun bio uspešan, bogat i bahat, a mi svi budale“. Budući da od Vasileva nije naplaćen ni dinar, pitamo ko je ovde ispao budala! Da li oni koji već tri godine vladaju obećavajući kule i gradove i najavljujući preporod koji samo što se nije desio ili oni koji su im svojim glasom omogućili takvo konstantno varanje građana?\nPrevious article\tPančevo: Vlast nastavlja zbrinjavanje partijskih vojnika u javnom sektoru Next article\tSvom snagom u propast\nNaprednjačka kupovina glasova besplatnim lekarskim pregledima\nZbog čega srpska vlast čuva bugarskog kriminalca Cvetana Vasileva? - NOVA stranka\n19.12.2016 at 15:11\n[…] Samo je današnji dug za gas prema Srbijagasu veći od 30 miliona evra, a postoje i dugovi za struju, plate itd. U nezakonito poslovanje ove […]


Osnivanje mreže mladih preduzetnika u turizmu Srbije i Bugarske - Ekonomija - Dnevni list Danas\nPočetna » Ekonomija » Osnivanje mreže mladih preduzetnika u turizmu Srbije i Bugarske\nOsnivanje mreže mladih preduzetnika u turizmu Srbije i Bugarske\nZ. Panić31.05.2021. 12:59\nFoto: Arhiva Evroregiona Nišava\nSredinom maja, u Vidinu u Bugarskoj, održan je sastanak u okviru projekta „Jačanje turističkog preduzetništva i promocija usluga – STEPS“ kao deo projektnih aktivnosti evroregiona „Nišava“ koji čine opštine iz pograničnog regiona Srbije i Bugarske.\nProjekat se realizuje u okviru Interreg-IPA programa za prekograničnu saradnju Bugarska – Srbija 2014-2020, koji je sufinansirala Evropska unija.\nNosilac projekta je opština Vidin u partnerstvu sa Kulturnim centrom „Bratstvo 1869“ iz Ćustendila iz Bugarske i Udruženje građana „Ponišavije“ iz Pirota.\nMladi preduzetnici iz turističkog sektora razmenili su ideje i razgovarali o formiranju partnerstva za sprovođenje zajedničkih inicijativa. Sastanku je prisustvovalo 60 predstavnika ciljnih grupa i direktnih korisnika, 40 iz Bugarske i 20 iz Srbije.\nUspostavljena je mreža STEPS koja uključuje institucije, organizacije i profesionalce iz prekograničnog regiona Bugarska – Srbija, koji će raditi na promociji omladinskog preduzetništva.\nTokom obuke, poštovane su sve epidemiološke mere u cilju sprečavanja širenja virusa korona, saopštavaju iz UG Ponišavlje.\nEvroregion “Nišava“ čine Grad Pirot i opštine Babušnica, Bela Palanka i Dimitrovgrad iz Pirotskog okruga sa srpske i opštine Dragoman Svoge, Božurište, Kostinbrod, Slivnica i Godeč sa bugarske strane. Prošle godine je obeleženo 15 godina postojanja ovog evroregiona.\nBugarskaEvropska unijaevroregion nisavaPreduzetniciTurizamBabušnicaBela PalankaDimitrovgradPirotVidin


Dokumenti o računima Igora dodika lažni – Zvornik Danas\nNaslovna/VIJESTI/Politika/Dokumenti o računima Igora dodika lažni\nDokumenti o računima Igora dodika lažni\n17 2 minuta čitanja\nBANJALUKA – Informacija koju su danas objavili pojedini mediji da Igor Dodik, sin predsjednika Republike Srpske Milorada Dodika, ima određenu sumu novca na tajnom računu u Rusiji, lažna je, objavila je Alternativna televizija.\nU dokumentaciji koju su objavili, postoje podaci o dva različita računa, sa podacima koji se ne poklapaju.\nPrvi dokumet zove se ugovor o otvaranju računa za posebne namjene u domaćoj valuti /rubljama/, za formiranje fonda kapitalnog remonta.\n„Prva nelogičnost je u imenu bankara Sberbanke koji otvara račun. Ime je u ženskom, a ime po ocu u muškom rodu. Drugo, pravno lice koje otvara račun je firma koja se bavi stanogradnjom, a zove se `Frut eko`, kao firma Igora Dodika iz Podgradaca, koja se bavi voćarstvom. Prije imena klijenta, koji je u dokumentu naveden kao Igor Dodik, piše još jedno prezime, i to rusko prezime muške osobe“, navodi se u prilogu.\nNavodi se da klijent koji je sklopio ugovor o otvaranju računa sa Sberbankom ima i lični dokument Ruske Federacije, odnosno klijent je ruski državljanin, što se jasno vidi u dokumentu.\nDokument ne sadrži broj ugovora, kao ni podatke o pravnom licu koje otvara račun i u dokumentima ne postoje potpisi klijenta.\nNa kraju prvog dokumenta, kako se navodi, nalazi se adresa građevinske firme navedene pod nazivom „Frut eko“, a na toj adresi se ne nalazi nijedna kompanija, već je u pitanju stambeni blok. Po ruskom zakonodavstvu, kompanije ne mogu biti otvorene ni registrovane u stambenim zgradama.\nDrugi dokument je zapravo potvrda o stanju štednog računa, u kojoj piše da se, na dan 26. juna ove godine, na računu nalazi određeni iznos novca, tačnije oko 670.366,322,47 ruskih rubalja. U ovom dokumetu piše isti broj lične karte kao u prvom dokumetu, samo što je, za razliku od prvog, ime Igora Dodika napisano bez prezimena druge osobe ruskog porijekla. Takođe, potvrda o stanju računa se, po ruskom zakonodavstvu, ne može izdati trećem licu.\nBrojevi računa u jednom i drugom dokumentu se ne podudaraju, a ne podudaraju se ni odjeljenja Sberbanke, jedno je u gradu Tomsk, a drugo u Voronježu.\nIgor Dodik potvrdio je za Alternativnu televiziju da je informacija lažna.\n„Meni je zaista žao da postoje ljudi koji se bave ovakvim stvarima, falsifikatima i montažama, a pri tom vrlo nevješto to rade. Želim da kažem da je ovo bezočna laž o meni i mojoj porodici koju pokušavaju već duže vrijeme da oblate. Ja ću svakako da iskoristim svoje pravo i tužim sve one koje su to izmislili i one koji su prenijeli ovu informaciju i odlučno još jednom demantujem sve ove navode koji su se pojavili u vezi mene i računa u Rusiji“, rekao je Igor Dodik.\nDa postoje mnoge nelogičnosti u pomenutom ugovoru može se zaključiti iz toga da kompanija Igora Dodika „Frut eko“, koja je navedena u ugovoru, ne može sklopiti ugovor takve vrste, jer je ovo ugovor o otvaranju specijalnog bankarskog računa radi formiranja fonda kapitalnog remonta.\nUgovor takve vrste je specifičan, a vlasnik takvog računa može biti samo udruženje vlasnika stambenih zgrada, zadruga za upravljanje stambenom zgradom ili upravna organizacija za vršenje upravljanjem stambenom zgradom. To znači da kompanija Igora Dodika, prema zakonu, ne može sklopiti takav ugovor.\n„Prema zakonodavstvu Rusije, da bi potpisalo ugovor sa ruskom bankom, strano lice mora imati registrovano odjeljenje na teritoriji Ruske Federacije, a podaci o tome moraju biti u registru pravnih lica i poreskih organa Rusije. Međutim, nijedan registar ne sadrži informacije o bilo kojem registrovanom odjeljenju Igora Dodika na teritoriji Ruske Federacije“, navodi Alternativna televizija.\nOsim toga, broj ugovora ne može biti pročitan, zbog čega nije moguće da se dobije zvanična potvrda ove informacije od banke.\nU prilogu ATV-a navodi da je u ugovoru očigledno da je ime klijenta Igor Dodik dodato u programu PDF-redaktor umjesto imena neke druge osobe, koje je djelimično ostalo napisano, ali tekst ne može biti tačno pročitan.\nNaziv kompanije i broj pasoša Igora Dodika su, napominje se, takođe, očigledno dodati u PDF-redaktoru. Navodi se, između ostalog, da u ugovoru nedostaje potpis Igora Dodika, a nema ni potpisa klijenata.\nigor dodik moskva rusija\nU Srbiji na snazi izborna tišina\nDrina zaleđena u priobalju\nJavna rasprava o Nacrtu zakona o srednjem obrazovanju i vaspitanju\nSrpska dobija svoje rezultate popisa


Press Online :: Hronika - ubistvo, kradja, hapsenje, pucnjava, kriminal, droga :: Stabilno zdravstveno stanje ranjenih kadeta\nDvoje kadeta poginulo je, a sedam povređeno danas u eksploziji zaostale granate na vojnom poligonu "Pasuljanske livade", zbog čega je ministar odbrane Dragan Šutanovac, do okončanja istrage, smenio sve oficire u lancu komande.\n"Zdravstveno stanje povređenih je stabilno, a istraga će utvrditi ko je odgovoran", rekao je ministar Šutanovac nakon posete kadetima, i dodao da će odgovorni za nesreću "biti najstrože kažnjeni", navodi se u saopštenju Ministarstva odbrane.\nVMA: Stabilno zdravstveno stanje ranjenih kadeta\nZdravstveno stanje sedam kadeta ranjenih u ponedeljak, stabilno je i njihovi životi nisu ugroženi, rekao je danas agenciji Beta načelnik sektora za lečenje Vojno-medicinske akademije (VMA) Stevan Sikilić.\n"Preduzimaju se sve zdravstvene mere da bi poboljšanje i oporavak povređenih kadeta bio što uspešniji", kazao je on.\nNa vojnom poligonu Pasuljanske livade, prilikom pripreme vežbe "Diplomac 2012", juče je eksplodirala zaostala granata od 30 milimetara i usmrtila dva kadeta Milina Miletić (23) iz Gornjeg Milanovca i Filip Milojević (24) iz sela Gornja Trnava u opština Topola, a sedmoro ranila, od kojih dvoje teže.\nRanjeni su Tanja Milošević (24) iz Leskovca, Stefan Milosavljević (24) iz Novog Sada, Mladen Milosavljević (23) iz Aleksinca, Mirjana Veličković (24) iz Surdulice, Nikola Garabiljević (24) iz Šapca, Jelena Obradović (27) iz Kragujevca i Slobodan Petrović (24) iz Vlasova, opština Raška.\nTi kadeti su zbrinuti u Opštoj bolnici u Ćupriji, odakle su helikopterom prevezeni u VMA.\nMinistar odbrane Dragan Šutanovac kazao je juče da će istraga pokazati pod kojim okolnostima je došlo do eksplozije i kako je aktivirana zaostala granata, jer na tom prostoru nije predviđeno gađanje bojevom municijom.\nNačelnik Uprave za odnose sa javnošću Ministarstva odbrane, pukovnik Milivoje Pajović rekao je juče da je na Pasuljanskim livadama u trenutku nesreće bilo oko 600 kadeta i starešina, kao i osoblje za podršku na poligonu.\nPrema dosadašnjim nalazima komisije za istragu tragedije koja se dogodila na redovnoj obuci u toku priprema završne vežbe "Diplomac 2012", pretpostavlja se da je zaostali projektil od automatskog bacača granata kalibra 30 milimetara pronašao jedan od kadeta i doneo ga do grupe koja je izvodila vežbu.\nU eksploziji koja je usledila, poginuli su kadeti Milina Miletić (23) iz Gornjeg Milanovca i Filip Milojević (24) iz sela Gornja Trnava kod Topole.\nTeže su povređeni kadeti Tanja Milošević (24) iz Lebana i Stefan Milosavljević (24) iz Novog Sada. Lakše povrede zadobili su kadeti Mirjana Veličković (24) iz Surdulice, Jelena Obradović (27) iz Kragujevca, Slobodan Petrović,(24) iz Vlasova, Mladen Milosavljević (23) iz Aleksinca i Nikola Garabiljević (24) iz Šapca.\nKadeti su nakon ekplozije prevezeni u opštu bolnicu u Ćupriji odakle je četvoro njih, oko 13 sati, helikopterom prebačeno na Vojnomedicinsku akademiju, a troje lakše povređenih na VMA će stići sanitetskim vozilima, rekao je načelnik VMA brigadni general Marijan Novaković.\nOn je dodao da povređeni kadeti nisu životno ugroženi, a da dvoje teže povređenih imaju povrede grudnog koša.\nPovređene kadete na VMA su obišli predsednik Srbije Tomislav Nikolić, Šutanovac i načelnik Generalštaba Vojske Srbije Ljubiša Diković.\nProjektil možda zaostao od prethodnih bojevih gađanja\nProjektil kalibra 30 milimetara od čije detonacije je poginulo dvoje a ranjeno sedmoro kadeta Vojne akademije nije danas korišćen u pripremi vežbe "Diplomac 2012" na poligonu "Pasuljanske livade", a istragom će biti utvrđeno kako se našao na mestu gde nije smeo da bude, saopštili su nadležni iz Ministarstva odbrane i Vojske Srbije.\nPretpostavlja se da je taj projektil za automatski bačac granata zaostao od prethodnih bojevih gađanja a to pokazuju "i tragovi rđe koji se mogu videti na njemu", izjavio je načelnik Uprave Ministarstva odbrane za odnose s javnošću pukovnik Milovoje Pajović.\nOn je na konferenciji za novinare rekao i da će istragom biti utvrđeno kako i zašto se taj projektil našao na mestu gde ne treba da bude, objasnivši da se gađanja sa bojevom municijom izvodi na potpuno suprotnoj strani poligona "Pasuljanske livade".\nPrema njegovim rečima, jedan od kadeta je pronašao projektil i doneo ga do grupe kadeta koji su izvodili vežbu pravljenja maketa a potom je jedan od njih nogom odgurnuo projektil koji je eksplodirao.\nPajović je dodao da ostaje i da se vidi i kako je došlo do detonacije jer taj projektil "ima mehanizma za samouništanje u roku od 27 sekundi po ispaljivanju iz cevi".\nOn je naveo i da se taj poligon pregleda posle svakog gađanja sa bojevom municijom, u sklopu redovnih procedura pre izmene ljudstva a da će istragom biti utvrđeno kako se projektil našao na potpuno suprotnoj strani od lokacije gde se vrše gađanja.\nNačelnik Vojne akademije general major Mladen Vuruna je istakao da su kadeti i kadetkinje danas izvodili vežbu bez oružja i municije i da se radi o kadetima i kadetkinja završne četvrte godine koji su već prošli obuku gađanja iz svog pešadijskog naoružanja.\nVuruna je naveo i da su današnje aktivnosti izvođenje u skladu sa planom a da su kadeti i kadetkinje bili podeljeni u četiri grupe u kojima su radile vojne makete.\nPrema njegovim rečima, starešine su bile neposredno uz sve grupe kadeta i kadetkinja a za tu vrstu vežbu nije bilo predviđeno korišćenje posebne zaštitne opreme.\nPredstavnik Vojno medicinske akademije Radoslav Barjaktarević je rekao da su svi povređeni van životne opasnosti a da dvoje teže povređenih imaju ozbiljne povrede grudnog koša.\nBarjaktarević je naveo i da su lakše povređeni zadobili povrede mekih tkiva od gelera i to uglavnom po glavi i telu i udovima.\nNačelnik Uprave Generlaštaba Vojske Srbije za obuku i doktrinu Jovica Draganić je objasnio da su procedure koje se primenjuju pri pregledu terena veoma stroge kao i u slučaju kada se pronađe neko od zaostalih ubojnih sredstava.\nPrema njegovim rečima, onaj ko pronađe zaostali projektil obavezan je da ga ne dira već da o tome odmah obavesti nadležnog starešinu koji potom obaveštava pirotehničke ekipe odgovorne za uništavanje.\nPredstavnici Mnistarstva odbrane i Vojske Srbije su na konferencij iza novinare još jednom su izrazili saučesće porodicama poginulih a ocenili su i da su medicinske ekipe brzao i pravovremeno reagovale.\nMinistar odbrane je insistirao na utvrđivanju odgovornih i do okončanja istrage je sa dužnosti smenio sve oficire u lancu komande koji su organizovali vojnu vežbu na Pasuljanskim livadama.\n"Reč o tragediji kakva se nije desila dugi niz godina i da će istraga pokazati okolnosti pod kojima je do nje došlo", poručio je ministar odbrane naglasivši da će odgovrni biti najstrožije kažnjeni.\nOdgovarajući na pitanje kada bi istraga mogla da bude završena, Šutanovac je rekao da neće insistirati na brzini, ali hoće na odgovornosti svih u lancu komandovanja.\nŠutanovac je objasnio da na tom prostoru nije bilo predviđeno bojevo gađanje, a da je obuka kadeta jednostavna i nije podrazumevala korišćenje oružja niti zaštitnih sredstava.\nMinistar je podsetio da su kadeti tokom izvođenja vežbe naišli na eksplozivnu napravu, što je, kako je ukazao, za njega potpuno novo iskustvo jer se radi o kadetima koji je trebalo da za tri meseca postanu oficiri Vojske Srbije.\n"Radi se o mladim ljudima koji imaju vojno iskustvo i biće važno da se potpuno rasvetli na koji način je došlo do eksplozije", rekao je Šutanovac i dodao da je kroz razgovor sa načelnikom Generalštaba i mnogim oficirima uvideo da se takva tragedija nije dogodila dugi niz godina.\nŠutanovac je nakon jutrošnje tragedije formirao komisiju koja je izašla na teren kako bi utvrdila okolnosti pod kojima se eksplozija dogodila.\nNikolić posetio povređene\nPredsednik Srbije Tomislav Nikolić obišao je danas na VMA kadete koji su povređeni prilikom eksplozije granate na vojnom poligonu Pasuljanske livade.\nNikolić je na VMA stigao oko 14 sati, a na ulazu u tu ustanovu dočekao ga je ministar odbrane Dragan Šutanovac, načelnik Generalštaba VS general-potpukovnik Ljubiša Diković i načelnik VMA Marjan Novaković.\nPredsednik Nikolić izrazio je ranije danas duboko žaljenje zbog tragedije i pozvao nadležne službe da hitno sprovedu istragu i utvrde ko je odgovoran.\nPredsednik Srbije uputio je telegrame saučešća porodicama nastradalih, a povređenima poželeo brz oporavak.\nNikolić je istakao da treba učiniti sve da se objekti Vojske Srbije obezbede na način koji će sprečiti da se tragedije poput jutrošnje ikada više ponove.\nNačelnik Uprave Ministarstva odbrane za odnose s javnošću pukovnik Milivoje Pajović je rekao da se pretpostavlja da je zaostali projektil jedan od kadeta pronašao u neposrednoj blizini mesta gde su izvodili vežbovne aktivnosti, i doneo ga do grupe koja je izvodila vežbu.\nDva kadeta Vojne akademije poginula su jutros u eksploziji na poligonu Pasuljanske livade, dvoje je teže ranjeno, a petoro je zadobilo lakše telesne povrede, saopštilo je ranije Ministarstvo odbrane.\nHronologija nesreća u Vojsci Srbije\nPogibija dva kadeta u eksploziji na Pasuljanskim livadama novi je u nizu tragičnih slučajeva na vojnim vežbama ili tokom obuke poslednjih nekoliko godina.\nU septembru 2008. godine avion "supergaleb G-4" pao je na aerodromu u Batajnici kod Beograda tokom priprema za aeromiting, a pilot Ištvan Kanas je poginuo.\nU julu 2009. godine u blizini batajničkog vojnog aerodroma srušio se avion tipa "MIG 29". Pilot aviona se katapultirao, ali je preminuo od posledica povreda. Prilikom udara aviona u zemlju poginuo je i jedan vojnik dok je drugi vojnik lakše povređen.\nU novembru 2010. godine preminio je vojnik na redovnom služenju vojnog roka kojem je pozlilo tokom redovnog jutarnjeg vežbanja u Kasarni "Dedinje" u Beogradu.\nU decembru 2011. pripadnik padobranskog bataljona preminuo je u Nišu, pošto mu je pozlilo tokom izvođenja fizičke obuke pripadnika te jedinice.\nIzvor: Pressonline -Ag.


AMBASADA SAD O 'NON PAPERU': NEMA OTCJEPLJENJA ENTITETA — Bosnjaci.Net\nObjavljeno: 15. April 2021. 14:04:44\nNećemo komentarisati spekulacije o non paperu na koji se referišete, kazali su za N1 iz Ambasade SAD u BiH odgovarajući na upit o ''non paperu'' koji navodno govori o prekrajanju granica na Zapadnom Balkanu.\nKako su istakli iz Ambasade, stav SAD po pitanju Dejtonskog mirovnog sporazuma i budućnosti BiH kao jedinstvene države predodređne za euroatlantsku zajednicu je dobro poznat i nepromijenjen.\n”Mi smo privrženi principima Dejtona – Bosna i Hercegovina je demokratska, multietnička, suverena i nezavisna država sa neupitnim teritorijalnim integritetom. Što se tiče statusa BiH, tu nisu bitna mišljenja o istom, nego činjenice i međunarodno pravo. Teritorijalni integritet i suverenitet BiH garantovani su Dejtonskim mirovnim sporazumom. Niti Dejton, niti Ustav BiH ne daju pravo na otcjepljenje niti jednom od dva entiteta. Svako djelovanje usmjereno na razgradnju BiH predstavlja kršenje Dejtonskog mirovnog sporazuma. Nijedan entitet nema budućnost izvan BiH”, kazali su iz Ambasade SAD za N1.\nIstakli su da secesionistička retorika, dovođenje u pitanje postojanja bilo kojeg od dva entiteta, dovođenje u pitanje posvećenosti SAD i EU ili drugih partnera unapređenju stabilnosti i prosperiteta BiH, primarno ima za cilj udaljavanje od napornog rada i odgovornog dijaloga koji su potrebni za reforme kojima bi se vratilo povjerenje građana, podstakao ekonomski oporavak i doprinijelo napretku BiH u ostvarivanju ciljeva vezanih za EU.


Najjači centri Beograd i Novi Sad: Prihod gejming industrije u Srbiji - 100 miliona evra\nU ovoj industriji zaposleno više od 1.500 ljudi\nSrpska asocijacija industrije video igara (SGA) objavila je prvi zvanični izveštaj o gejming industriji Srbije, u kome se, između ostalog, navodi da se ukupna zarada u toj oblasti u prošloj godini kretala između 50 i 100 miliona evra.\nU izveštaju se navodi da je prošle godine u Srbiji napravljeno više od 70 video igara i da je u ovoj industriji zaposleno više od 1.500 ljudi.\nNajjači centri su Beograd i Novi Sad.\nNajtraženije zanimanje u 2018. godini bilo je programer video igara.\nPredsednik SGA Nikola Čavić navodi da je Srbija sada na svetskoj gejming mapi pozicionirana kao jedna od najatraktivnijih država za proizvodnju video igara.\nOd inovativnih tehnologija koje kreiraju digitalni ljudski lik, preko igara baziranih na zvuku za slepe i slabovide igrače, do globalno popularnih mobilnih igara, članovi SGA guraju granice svetske gejming industrije, rekao je on.\nSGA sada ima 65 članova od indi timova, e-sport kompanija, VFX studija do globalno priznatih proizvođača igara, navodi se u izveštaju koji je sinoć predstavljen u Beogradu.\nizvor: Tanjug, agencije, foto: Pexels, Pixabay\nap vojvodina biznis ekonomija igrice industrija internet it izvoz Novi Sad privreda srbija svet tehnologija


Srbija i Kina ponosne na svoje čelično prijateljstvo\nMinistar spoljnih poslova u Vladi Republike Srbije Nikola Selaković izjavio je danas, nakon sastanka u Guijangu sa šefom kineske diplomatije Vang Jiem, da će dve zemlje nastaviti da rade na unapređenju političkih, ekonomskih i svih drugih odnosa, iako su oni u ovome trenutku na najvišem nivou u našoj modernoj istoriji.\nOvo je bila jedinstvena prilika da razgovaramo o postojećim odnosima Srbije i Kine i njihovom budućem unapređenju. Mi smo dve zemlje koje imaju sveobuhvatno strateško partnerstvo i koje su ponosne na svoje čelično prijateljstvo, obeleženo najboljim odnosima naših predsednika Aleksandra Vučića i Si Đinpinga. Ti odnosi su bili najbolji podstrek razvoja naših bilateralnih odnosa, rekao je Selaković.\nŠef srpske diplomatije je naveo da je sa kineskim kolegom razgovarao o saradnji i uzajamnoj podršci u međunarodnim forumima i organizacijama, jer su naše zemlje potpuno posvećene poštovanju međunarodnog pravnog poretka i Povelje UN.\nSrbija je ponosna na činjenicu da ima podršku NR Kine u vezi sa pitanjem Kosova i Metohije.\nVaša podrška, kao i podrška vašeg ministarstva, jeste nešto što doprinosi tome da naša teška pozicija bude manje teška i da se osećamo jače u borbi da se odupremo pritiscima po pitanju Kosmeta, poručio je Selaković.\nOn je, podsetivši na to da je od istorijske posete predsednika Si Đinpinga Srbiji 2016. godine trgovinska razmena naših zemalja utrostručena, a da je srpski izvoz u Kinu uvećan 15 puta, konstatovao da su to egzaktni i vidljivi rezultati naše dobre političke i ekonomske saradnje.\nPotpuno smo se složili po svim pitanjima o kojima smo razgovarali i bićemo jedni uz druge kao i prethodnih godina. Očekujemo narednu istorijsku posetu predsednika Si Đinpinga, jer takva je bila i njegova prethodna poseta, nakon koje je sve krenulo da se razvija u dobrom smeru, istakao je Selaković.\nNavodeći rezultate srpsko-kineske saradnje na planu infrastrukture i grinfild investicija, ministar je istakao da je Srbija zainteresovana za nastavak saradnje na tim poljima.\nPrema njegovim rečima, uprkos pandemiji, nije bilo nijedne kineske kompanije koja je obustavila radove u Srbiji, a svi planovi su ispunjeni, često i pre roka, što je retkost ne samo na Balkanu, već i šire.\nIzražavam zahvalnost kineskom rukovodstvu na distribuciji vakcina tokom epidemije. To je nešto što nećemo zaboraviti i što ćemo večno pamtiti, naglasio je Selaković.\nMinistar je, povodom velikog 100-godišnjeg jubileja Komunističke partije Kine, istakao da Kina za svoj intenzivan razvoj na svim poljima ima da zahvali mudrosti svog rukovodstva.\nOvo je moja sedma poseta vašoj zemlji i bio sam svedok promena koje se dešavaju na mesečnom nivou, a to je nešto što je na prvom mestu rezultat mudrosti vaših lidera i velikog nacionalnog projekta kakav je KP Kine. Želim vam srećnu godišnjicu i želim vam još mnogo stogodišnjica. Siguran sam da će naša deca biti svedoci novih uspeha i da će biti ponosna na delo svojih predaka, zaključio je Selaković.\nMinistar Vang Ji konstatovao je da su kineski i srpski narodi herojski i narodi od integriteta, da su se borili rame uz rame i međusobno podržavali po pitanju borbe za svoj suverenitet i teritorijalni integritet, a da su danas ukrstili ruke na putu ka napretku.\nDokazalo se da su prijateljstvo i saradnja Kine i Srbije doprineli dobrobiti naših naroda, međunarodnim odnosima, te zaštiti međunarodne jednakosti i pravde, ukazao je šef kineske diplomatije, poručivši da postoji obostrana želja za unapređenje prijateljstva i sveobuhvatnog strateškog partnerstva.\nVang Ji je istakao da će naše dve zemlje nastaviti da se podržavaju po pitanjima od zajedničkog interesa, ali i da će nastaviti ekonomsku saradnju, saradnju na polju obrazovanja, kao i na međunarodnom planu, te da će nastaviti da budu solidarne u borbi protiv Kovida-19.


Putevi /Pogledajte gdje se danas obustavlja saobraćaj / Radio Sarajevo\nFoto: Dž. Kriještorac/Radiosarajevo.ba/Tramvajska pruga\nPutevi / Pogledajte gdje se danas obustavlja saobraćaj\n23. 11. 2019. u 08:22:00 Radiosarajevo.ba\nU Hercegovini i jugozapadnoj Bosni ovoga jutra pada kiša, dok slabije magle ima na dionicama uz riječne tokove centralne Bosne.\nZbog izvođenja neophodnih radova na prevoju Lanište na magistralnom putu Ključ-Bosanski Petrovac, danas i sutra (23. i 24.11.) od 09 do 16 sati dolazit će do povremenih obustava saobraćaja za teretna vozila i autobuse, pa se ovim vozilima preporučuje korištenje alternativnih pravaca. Putnička i laka teretna\nvozila moći će koristiti alternativni put u sklopu gradilišta.\nOd ostalih puteva sa aktuelnim radovima izdvajamo autoput A-1 Sarajevo sjever-Lepenica, kao i magistralne puteve: Srebrenik-Orašje (tunel Ormanica), Doljani-Metković i Sarajevo-Trnovo (u mjestu Krupac).\nNa graničnim prelazima ovoga jutra nema dužih zadržavanja. Iz sigurnosnih razloga obustavljen je saobraćaj za teretna vozila i autobuse na saobraćajnicama prema i od mosta graničnog prelaza Brčko-Gunja, saopćeno je iz BIHAMK-a.\nTagovi: saobraćaj putevi ceste BIHAMK Vranduk\nProjekti / Počela gradnja 10 kilometara autoceste u Hercegovini\n... / Generalni sekretar Crvenog krsta RS-a preminuo od posljedica koronavirusa\nPandemija / Lijepe vijesti sa KCUS-a: Svi testirani uzorci negativni\nPandemija / 25 novih pozitivnih slučajeva na koronavirus u Bosni i Hercegovini


Velika turbina pretvara Audi RS3 u ubicu superautomobila - AutoExclusive - Auto vesti, Novi, Luksuzni, Polovni automobili...\nU nedavnom videu kanala AutoTopNL, možemo videti ovaj RS3 sa modifikovanom verzijom standardnog 2,5 litara velikog petocilindričnog motora ove linije. U fabričkom izdanju ovaj motor je dobar za 395 ks i 480 Nm obrtnog momenta, ali je sada sposoban za stvaranje 666 ks i brutalnih 800 Nm obrtnog momenta, što znači da je sada ovaj automobil moćniji od Audi R8 V10 varijante.\nImajući sve to u vidu, ne predstavlja nikakvo iznenađenje što ovaj RS3 može ubrzati do stotke iz mesta za neverovatnih 3,21 sekund, dostižući dvesta na sat u okviru od 9,62 sekunde i prelazeći četristo metara za svega 10,74, konačno razvijajući maksimalnih 311 km/h.\nU međuvremenu, Audi je lansirao novu generaciju RS3 automobila, napajanog 2,5 litara velikim turbo petocilindričnim motorom kao i njegovi prethodnici, isporučujući u evropskim specifikacijama 394 ks i 500 Nm obrtnog momenta. Nova serija ubrzava do stotke za 3,8 sekundi i dostiže maksimalnu brzinu od 290 km/h, obarajući rekord kao najbrži kompakt proizvodni automobil na Nürburgring stazi, kompletirajući krug za 7:40,748.\nJednu od najvažnijih promena na novom automobilu predstavlja ubacivanje RS Torque Splitter sistema, koji menja zadnji diferencijal, omogućujući aktivno i potpuno varijabilano kontrolisanje obrtaja na zadnjim točkovima. Ovaj sistem takođe dodaje i drift mod, koji potvrđuje da je automobil itekako zabavan za vožnju.\nturbo punjnje |


Prvu finansijsku podršku smo dobile od Fonda za otvoreno drustvo.\n6. decembar, imale smo prvo predavanje. Gošća je bila ginekološkinja sa Studentske poliklinike Dragica Živković. Ona je pričala o raznim vrstama polnih infekcija i odgovarala na pitanja. Sve učesnice (15) su bile zadovoljne i dogovorile smo za još jedno predavanje o kontracepciji, i svake subote radionica na temu sa prethodnog predavanja.\n13. decembar, predavanje i radionica o AIDS-u, hepatitisu B i C, koje je držala potparolkinja JAZAS-a Sonja Stojiljković.\n31. decembar, dobile smo novogodišnju čestitku od udruženja Samohranih majki, gde nam se zahvaljuju na podršci koju su dobile u prošloj godini od “Centra za devojke”. Dragana Mitrović je okupila oko sebe puno žena i počele su proces prikupljanja silnih dokumenata za registraciju, mi smo im dale statut, zapisnik sa osnivačke skupštine i sve šta im je potrebno za registraciju da im bude lakše.


Penušava senzacija u Areni - Naslovi.net vesti\nPenušava senzacija u Areni\nGuarana Belgrade Foam Fest biće održan 1. septembra u Beogradskoj areni.Organizatori nisu želeli da otkriju imena gostiju četvrte po redu žurke u Areni, ali su najavili “najatraktivniju selekciju svetski poznatih DJ-eva do sada”. Kao i prethodne tri godine u peni će se kupati na desetine poznatih... »\nSvet plus petak, 11. maj 2012.\nPočinju pripreme! Četvrti po redu Guarana Belgrade Foam Fest zakazan je za 1 septembar u beogradskoj Areni, a organizatori za ovu godinu najavaljuju najatraktivniju selekciju svetski poznatih di džejeva do sada. Ušešće u produkciji festivala uzela je i jedna od najboljih svetskih prodkcijskih kuća... »\nČetvrta penušava senzacija!\nPress petak, 11. maj 2012.\nPočinju pripreme! Četvrti po redu Guarana Belgrade Foam Fest zakazan je za 1 septembar u beogradskoj Areni, a organizatori za ovu godinu najavaljuju najatraktivniju selekciju svetski poznatih di džejeva do sadaUšešće u produkciji festivala uzela je i jedna od najboljih svetskih prodkcijskih kuća pa će ovogodišnji festival biti najveći srpski brend kada su muzičko scenski spektakli u pitanju, ujedno i jedan od najvećih događaja ove... »


Valutni odbor u Bosni i Hercegovini - Bife\nValutni odbor u Bosni i Hercegovini\nPrema posljednjim podacima štednja građana bilježi rast, te je krajem oktobra ukupna štednja dostigla rekordnu vrijednost od 11,83 milijardi KM. Ovakvi podaci potvrđuju da postoji povjerenje građana u banke, s obzirom da se građani odlučuju da novčana sredstva drže u bankama. Sa druge strane, udio depozita u domaćoj valuti je krajem oktobra iznosio 46,8% što je značajno veći podatak u odnosu na period od prije pet godina kada je udio štednje u domaćoj valuti iznosio 38% . Ovakvi podaci navode na zaključak da se povjerenje u domaću valutu pojačava.\nKako bi se odgovorilo na pitanje koliko zaista vjerujemo domaćoj valuti, provedeno je istraživanje u kojem je učestvovalo 308 ispitanika. U pitanju je namjerni uzorak u kojem je većina učesnika bila zaposlena i posjedovala visoku stručnu spremu ili viši naučni stepen.\nIspitanici su prvobitno upitani da odgovore na to koliko vjeruju u valutni odbor. Centralna banka BiH je obavezna da održava monetarnu stabilnost u skladu sa politikom valutnog odbora, što znači da je domaća valuta fiksno vezana za valutu sidra, odnosno euro. Grafikon pokazuje mišljenje ispitanika o tome da li vjeruju da li će BiH u narednih 5 godina imati valutni odbor.\nPrema rezultatima istraživanja, 61% učesnika istraživanja vjeruje da će BiH u narednih pet godina imati valutni odbor, dok 17% smatra da se to neće desiti. Iako je udio onih koji vjeruju da će se ista monetarna politika nastaviti, udio onih koji ne dijele takvo mišljenje nije zanemariv.\nNASTAVAK SLIJEDI …\nmr Tijana Šoje, Stavovi navedeni u materijalu su stavovi autora i ne moraju da se poklapaju sa stavovima institucije u kojoj je autor zaposlen.\nPosted on Ponedjeljak, 12 Novembra 2018, 6:00 Srijeda, 5 Decembra 2018, 20:55 by Šoja TijanaPosted in Banking/Bankarstvo, Bosnia and Herzegovina/Bosna i Hercegovina, Central Bank of Bosnia and Herzegovina/Centralna banka BiH, Connected post/Povezani post, Macroeconomics/Makroekonomija, Monetary policy/Monetarna politika, Short research/Kratka istraživanja\nPrevious Previous post: (Ne)uspješnost stambenih kredita Investiciono-Razvojne banke\nNext Next post: Stabilnost konvertibilne marke


Više platiš - Više uštediš - Ozon Media\nSremska Mitrovica – Mitrovčani se svakodnevno žale na basparicu koja je postala sastavni deo života. Danas većina građana pazi doslovno na svaki dinar, štedi se na svemu i kupuje samo ono najnužnije, međutim ima i onih koji kalkulišu pa, za kupovinu u većim količinama odvoje više novca da bi prošli jeftinije.\nNa policama je sve je više proizvoda u većem pakovanju koji se nude po povoljnijim cenama. Veća pakovanja prehrambenih proizvoda koja možete kupiti u većim količinama, kako kažu kupci, izbegavaju da kupuju jer je roba kvarljiva, a često im je i rok trajanja pri kraju. Prodavci savetuju da je od prehrambrenih proizvoda najsigurnije kupiti konzerviranu hranu, supu u kesicama, pahuljice i slučne proizvode u većim pakovanjima na kojima može da se uštedi i do 20 – 30 posto, a ljudi ipak, kako kažu, najčešće od proizvoda na veliko kupuju pakete sokova i hemiju.\nMitrovčani su izračunali da se najviše isplati kupovati hemijske proizvode na veliko. Kupovinom praška za veš u maksi pakovanju u odnosu na manje možete da uštedite čak 400 dinara, na omekšivaču je ušteda oko 250 dinara, a na dečijim pelenama oko stotinak dinara.\nAsocijacija potrošača Srbije savetuje potrošače treba da naprave spisak proizvoda koje će kupovati i da vode evidenciju koliko su potrošili na mesečnom nivou.


Društveno odgovorno poslovanje u službi umetnosti | odgovornoposlovanje.rs\nBeograd, 12. septembar 2018. – Svakog septembra Beograd postaje svetska prestonica pozorišta, kulture i umetnosti, pa je saradnja institucija kulture i cele poslovne zajednice od krucijalnog značaja za opšti društveni napredak.\nFestival BITEF jedan je od sinonima tradicionalnog kulturnog događaja u Srbiji.\nNeophodnu dodatnu podršku održavanju tog festival pružile su i vodeće kompanije Srbije, među kojima je i Carnex.\nNedostatak razumevanja velikih kompanija kada je u pitanju umetnost i njihova udaljenost od centara i nosilaca kulture, trend je koji treba prevazići.\nPodrškom koju Carnex pruža BITEF-u, kompanija želi da svojim primerom ukaže na način kako se taj izazov može efikasno izmeniti. Dugogodišnje ulaganje u održavanje kvaliteta i tradicije sada rezultira zajedničkim naporom dveju institucija da podstaknu osećaj odgovornosti svih drugih za napredak zajednice u kojoj živimo.\nCarnex ove godine obeležava 60 godina rada, a Bitef puni 52, zato su tradicija i kvalitet bili presudni faktori za udruženje snaga Carnexa i Bitefa.\n“Prepoznajemo regionalni značaj koji festival ima i želimo da budemo deo tog pozitivnog uticaja na razvoj kulturne baštine. Smatramo da je posebno važna podrška tradicionalnim festivalima i manifestacijama koje su deo našeg identiteta i karaktera. Takođe, naš stav je da je saradnja institucija kulture i poslovne zajednice od izuzetnog značaja za prosperitet i zato je uzajamna podrška važna osnova za unapređenje zajednice uopšte,” poručuju iz Carnexa.\nPublika BITEF-a ove godine od Carnexa može da očekuje još i poseban i ukusan dodatak na uživanje u umetnosti i pozorištu, a to je uživanje u velikom broju kvalitetnih proizvoda koji će na svojevrstan način upotpuniti atmosferu te manifestacije.\nU želji da mladima posveti posebnu pažnju, Carnex se pridružio inicijativi da na finalno veče BITEF-a dođu deca i mladi iz različitih muzičkih škola u Srbiji, besplatno, gde će Carnex donirati sendviče.\nOko 100 mladih iz muzičkih škola i akademija iz Novog Sada, Beograda, Kragujevca, Niša i Ćuprije imaće mogućnost da prisustvuju finalnoj večeri festivala BITEF, a planirana je poseta Filharmoniji. Na taj način, mladim ljudima iz cele Srbije će biti pruženo novo iskustvo doživljaja izvođenja originalnih predstava uživo na BITEF-u, dar koji zauvek traje.\nNESCAFÉ 3in1 Generacija: Mladi talenti Srbije imaju priliku da osvoje 2018 evra